
Fra  missionens  præsidentskab. 

Kristus  selv  såvel  som  andre  profeter  i  Det  gamle  Testamente 
havde  forudsagt,  at  han  ville  opstå  fra  graven  på  den  tredie 
dag.  Det  var  først,  da  Maria  Magdalene  og  Maria,  Jakobs  moder, 
og  de  andre  kvinder  gik  ud  til  graven  tidlig  om  morgenen  på 
den  første  dag  i  ugen  (Mark.  16:1 — 2),  at  verden  kendte  noget 
til  opfyldelsen  af  disse  profetier.  Men  da  de  kom  til  graven  for 
at  salve  deres  Herre,  blev  de  forbavsede  og  meget  bange,  da 
de  så  en  ung  mand  sidde  ved  den  højre  side,  klædt  i  en  lang, 
hvid  klædning.  Engelen  kunne  se,  at  de  var  forfærdede  og 
sagde  til  dem:  »Bliv  ikke  forfærdede!  I  søger  efter  Jesus  fra 
Nazareth,  den  korsfæstede;  han  er  opstanden,  han  er  ikke  her 

Men  gå  hen  og  sig  til  hans  disciple  og  til  Peter,  at  han 

går  forud  for  jer  til  Galilæa;  der  skal  I  se  ham,  som  han  har 
sagt  jer.«  (Mark.  16:6 — 7).  Nu  vidste  disciplene  intet  om  dette, 
skønt  Kristus  havde  fortalt  dem  alt  om  det,  de  forstod  ikke, 
hvad  han  mente.  De  sørgede  og  græd,  fordi  de  ikke  forstod 
det.  Da  han  vandrede  med  dem  og  spiste  med  dem,  vidste  de 
ikke,  at  det  var  deres  Herre,  der  var  sammen  med  dem.  Det  var 
først,  da  han  bebrejdede  dem,  at  de  ikke  troede  dem,  der  var 
blevet  sendt  for  at  fortælle  om  hans  opstandelse,  at  de  troede 
og  vidste,  at  deres  Herre  var  med  dem.  De  vidste  ikke  den 
gang,  at  han  ville  forlade  dem  igen  om  få  timer  for  aldrig  mere 
at  vende  tilbage  i  egen  person  igen. 

Han  lærte  dem  evangeliet,  hvordan  de  skulle  prædike  og  un- 
dervise i  det,  og  så  blev  han  optaget  til  himmelen.  De  var  for- 
bavsede og  stod  og  stirrede  op  imod  himmelen  og  ønskede,  at 
han  ville  vende  tilbage,  da  to  engle  sagde  til  dem:  »I  galilæiske 
mænd,  hvorfor  står  I  og  ser  op  imod  himmelen.  Denne  Jesus, 
som  er  optaget  fra  jer  til  himmelen,  han  skal  komme  igen  på 
samme  måde,  som  I  har  set  ham  fare  til  himmelen«.  Da  Kristus 
forlod  sine  disciple,  bad  han  dem  blive  i  Jerusalem  og  sagde 
til  dem,  at  de  ville  få  kraft  fra  det  høje.  Dette  gjorde  de,  og  da 
det  skete,  kunne  ingen  magt  på  jorden  eller  i  helvede  forhindre 
dem  i  at  prædike  om  Jesus  Kristus,  den  korsfæstede.  Ved  at 
gøre  dette,  mistede  alle  apostlene  deres  liv.  Det  er  bemærkel- 
sesværdigt, hvorledes  de  overfor  konger  og  regenter  så  vel  som 
over  for  alt  folket  bevidnede,  at  Kristus  var  verdens  Frelser, 
og  at  ligesom  alle  døde  i  Adam,  skulle  alle  opstå  i  Kristus.  Det 
er  øjensynligt,  at  folk  ikke  forstod,  hvad  en  opstandelse  i  virke- 
ligheden var.  En  meget  lille  del  af  folket  anerkendte  Kristus  og 
hans  apostles  lærdomme,  thi  til  trods  for  alle  mirakler  og  alt, 
hvad  de  prædikede  og  lærte  folk  i  omtrent  to  eller  tre  genera- 
tioner, lykkedes  det  folket  at  dræbe  alle  apostlene  og  profeterne 
og  forandre  lærdommene,  indtil  man  ikke  kunne  høre  sand- 
heden om  Kristus  og  opstandelsen.  Hvis  De  læser  første  halv- 
del af  37.  kapitel  hos  Ezekiel  i  Det  gamle  Testamente,  vil  De 
se,  at  profeterne  omkring  1000  år  før  Kristus  havde  en  god  for- 
ståelse af  opstandelsen,  men  1000  år  efter  Kristi  komme  til  jor- 
den forstod  de,  der  fortolkede  Bibelens  lære,  intet  angående 
opstandelsen. 

I  det  19.  århundrede  modtog  Joseph  Smith  åbenbaringer  fra 
Herren  og  kunne  forklare  opstandelsen  fra  de  døde  tydeligere 
end  Ezekiel   (læs  Lære  og  Pagter,  afsnit  76).  Joseph  ikke  alene 

lærte  folk,  at  Kristus  havde  levet  på  jorden,  var  blevet  korsfæ- 
stet og  var  opstået,  men  han  så  og  talte  med  den  opstandne 
Herre  (L.  &  P.  70:22—23;  110:1—10).  Siden  den  dag  har  Jesu 
Kristi  Kirke  af  Sidste  Dages  Hellige  prædiket  om  Kristus,  den 
korsfæstede,  og  bevidnet  overfor  verden,  at  mennesket  lever 
efter  døden,  og  at  alle  Adams  sønner  og  døtre,  undtagen  for- 
tabelsens sønner,  vil  opstå  og  stå  foran  Gud  for  at  gøre  regnskab 
for  de  handlinger,  de  har  udført  i  dødeligheden. 

Det  er  mit  vidnesbyrd  for  alle,  der  læser  disse  linier,  at  op- 
standelsen er  bogstavelig,  at  Kristus  var  førstegrøden,  og  at  alle 
Adams  sønner  og  døtre  vil  følge,  nogle  for  at  herske  og  regere 
i  Guds  celestiale  rige  og  resten  i  mindre  riger.  Må  vi  være  blandt 
dem,  der  kommer  frem  i  den  første  opstandelse,  beder  jeg  yd- 
mygt i  Jesu  Kristi  navn.  Amen. 

Junius  M.  Sorensen,  missionspræsident. 


NY  APOSTEL 

^^-i^^^— »fc-.-  Ved    generalkonferencen    i    Salt    Lake 

Cily  den  (i.  april  blev  ældste  George 
Q.  Morris,  tidligere  assistent  til  De 
Tolvs  Råd,  ordineret  til  apostel  og  ud- 
fylder dermed  den  plads  i  De  Tolv 
Apostles  Råd,  der  blev  ledig  ved  apo- 
«**  ^  stel  Matthew  Cowleys  død. 

f*8**^  V  Apostel    Morris    er    født    i    Salt    Lake 

City  den  20.  februar  1874  og  er  således 
fornylig  fyldt  80  år.  I  1905  blev  han 
viet  til  Emma  Ramsey,  og  parret  har 
3  børn. 

Udnævnelsen  af  ældste  Morris  har 
bragt  en  veteran  med  mange  års  frem- 
ragende arbejde  i  Kirkens  tjeneste  ind 
i  De  Tolvs  Råd.  Før  sin  kaldelse  til  as- 
sistent til  De  Tolvs  Råd  i  oktober  1951. 
var  ældste  Morris  måske  bedst  kendt 
for  sin  lange  tjeneste  indenfor  M.  I.  A., 
hvor  hans  første  store  stilling  var  som 
præsident  for  Salt  Lake  Stake  i  1904.  I  1908  blev  han  rådgiver  i  biskop- 
rådet i  14.  ward,  og  senere,  efter  en  kort  tid  igen  at  have  virket  som 
præsident  i  M.  I.  A.,  blev  han  biskop  i  14.  ward,  hvilket  embede  han 
beklædte  i  ti  år.  I  1948  blev  han  kaldet  som  præsident  for  missionen  i 
de  østlige  stater  og  virkede  i  dette  kald,  da  han  i  1951  blev  kaldet  som 
assistent  til  De  Tolv. 

Ældste  Morris  har  sammen  med  afdøde  præsident  George  Albert 
Smith  været  meget  aktiv  i  arbejdet  med  at  markere  og  bevare  Utahs 
pioner-minder.  Hans  forældre  var  blandt  de  pionerer,  der  vandrede 


Apostel  George  Q.  Morris 

over  sletterne  til  Saltsødalen.  Han  har  da  også  virket  som  formand  for 
den  komité,  der  rejste  det  store  monument  »Dette  er  stedet«,  og  ar- 
bejdede sammen  med  præsident  David  O.  McKay  i  den  komité,  der 
forberedte  jubilæumsfestlighederne  i  1947. 

Fra  Deseret  News. 

Andre  nye  general-autoriteter 

Under  mødet  tirsdag  den  6.  april  ved  Generalkonferencen  i  Salt  Lake 
City  blev  ældste  Sterling  W.  Sill  kaldet  som  assistent  til  De  Tolv  Apost- 
les Råd  for  at  udfylde  den  plads,  der  blev  ledig  ved  ældste  George  Q. 
Morris's  kaldelse  som  apostel. 


Hvorledes  beder  vi? 

En  af  vore  skønne  sange  har  en  linie,  der  lyder  således :  »Herre, 
lær  os  at  bede«.  Det  er  en  nødvendig  appel.  Enhver  har  brug  for  at 
lære  dette. 

Herren  har  gjort  meget  for  at  lære  os,  hvorledes  vi  skal  bede.  Tid- 
ligt under  sin  jordiske  gerning  gav  han  os  Fadervor.  Det  første,  den 
lærer  os,  er:  Alle  vore  bønner,  uden  undtagelse,  skal  henvende  sig  til 
vor  Fader,  som  er  i  himlen. 

Vi  skal  ikke  bede  til  andre  end  Faderen.  Vi  beder  i'kke  til  Jesus,  vi 
beder  ikke  til  nogen  anden.  Alle  vore  bønner  skal  rettes  til  vor  Fader. 

Men  ide  skal  udtrykkes  i  hans  Søns,  Jesu  Kristi,  navn!  Det  er  noget, 
der  hurtigt  overses  af  folk  i  verden.  Mange  af  de  bønner,  vi  hører  ud- 
talt i  radioen  eller  andre  steder,  undlader  nu  den  nødvendige  del,  at 
bede  om  alt  i  Jesu  Kristi  navn. 

Nogle  vil  måske  sige,  at  det  ikke  findes  i  Fadervor  i  Bjergprædike- 
nen. Men  når  de  siger  sådan,  glemmer  de,  at  Frelseren  bagefter  til- 
føjede det  og  befalede,  at  det  herefter  skulle  bruges.  Hvornår  tilføjede 
han  det?  Da  Jesus  henvendte  sig  til  sine  disciple  før  sin  korsfæstelse, 
sagde  han:  »Sandelig,  sandelig  siger  jeg  eder,  hvis  I  beder  Faderen 
om  noget,  skal  han  give  jer  det  i  mit  navn.  Hidtil  har  I  ikke  bedt  om 
noget  i  mit  navn;  bed,  så  sikal  I  få,  for  at  jeres  glæde  må  blive  fuld- 
kommen.«  (Jobs.  16:23 — 24). 

Og  han  lærte  os  også,  »og  hvad  som  helst  I  beder  om  i  mit  navn, ! 
det  vil  jeg  gøre.«  (Jobs.  14:13 — 14). 

Hans  undervisning  om  bøn  blandt  nephiterne  er  meget  udtømmen- 
de på  dette  punkt.  »Derfor  skal  I  altid  bede  til  Faderen  i  mit  navn«, 
sagde  han  (3  Nephi  18:19). 

Han  lærte  os  endvidere,  at  hvis  vi  beder  om  de  ting,  som  er  hen- 
sigtsmæssige for  os  at  have,  hvis  vi  beder  om  det,  »som  er  ret«,  og 
beder  »og  tror,  at  vi  skal  få  det«,  og  beder  til  Faderen  i  hans  navn, 
så  skal  vi  modtage  det.  (3  Nephi  18.  kap.). 

Der  er  nogle  vigtige  punkter  her.  Er  de  ting,  vi  beder  om,  rette  og 
rigtige?  Det  får  os  til  at  spørge  om,  hvad  der  er  passende  emner  for 
bønnen.  I  34.  kapitel  af  Alma  får  vi  et  glimt  af  disse  ting.  Han  siger, 
at  vi  sikal  bede  angående  vor  beskæftigelse,  vor  husholdning,  vore 
ejendele,  at  vi  skal  bede  om  beskyttelse  mod  vore  fjender  og  mod 
fristelser,  og  at  vi  sikal  bede  for  vort  eget  og  vor  families  velfærd. 

Jesus  befalede,  at  vi  skal  bede  med  vor  familie  —  holde  familie-bøn, 
(3  Ncphi  18:21),  og  at  vi  skal  bede  for  dem,  som  kommer  til  vore 
møder.  Vi  belæres  også  om  at  opsende  en  troens  bøn  for  dem,  der  er 
syge.  I  Bjergprædikenen  lærer  vi  at  bede  for  vore  fjender,  selv  for 
dem,  som  forfølger  os  og  siger  allehånde  ondt  imod  os. 

Men  selve  den  kendsgerning,  at  han  siger,  at  vi  skal  bede  for  det, 
som  er  ret  og  rigtigt,  antyder,  at  vi  til  tider  måske  beder  om  noget, 
som  ikke  er  ret.  Da  vi  er  dødelige,  ikender  vi  ikke  altid  Guds  vilje  i 
alle  ting.  Dette  er  sandt  bl.  a.  i  vore  bønner  for  de  syge.  Vi  lærer,  at 
hvis  de  »ikke  er  bestemt  til  at  dø«,  vil  troens  bøn  frelse  dem  (L.  &  P. 
42:44 — 52).  Af  den  grund  må  vi  altid  have  tillid  til  ham  og  følge  det 
eksempel,  som  Frelseren  gav  i  Gethsemane,  og  sige  »ikke  som  jeg  vil, 
men  som  du  vil«. 

Vigtigheden  af  at  bede  med  tro  på,  at  vi  vil  få,  er  altovervejende. 

»Hvadsomhelst  I  beder  Faderen  om  i  mit  navn,  som  er  ret,  og  tror, 
at  I  skal  få  det,  se,  det  skal  gives  jer.« 

Bønnen  er  i  sandhed  en  af  vore  mest  kostelige  gaver.  Bogstavelig 
talt  kan  selve  himlens  vinduer  åbnes  for  os  og  bringe  os  velsignelser 
i  et  sådant  overmål,  at  vi  næppe  kan  fatte  dem  - —  hvis  blot  vi  tror. 

Hele  vort  liv  kan  gøres  rigere,  vore  glæder  kan  blive  større,  vi  kan 
få  et  liv  i  overflod  —  hvis  vi  tror. 

Men  vi  må  altid  huske,  at  tro  uden  gerninger  er  død.  En  død  tro 
bringer  ingen  velsignelser.  »Dersom  I  elsker  mig,  hold  mine  befalin- 
ger.« 

Lydighed  og  offer  bringer  himlens  velsignelser.  De  er  målestokken 
for  vor  tro. 

Fra  Deseret  Neivs. 


HUSK  AT   MELDE   FLYTNING! 

Hver  eneste  måned  får  vi  et  antal  Stjerner  retur  med  påskrif- 
ten »Flyttet,  hvorhen  vides  ikke«  eller  »Ubekendt  efter  adres- 
sen«. For  at  undgå  standsning  i  forsendelsen  eller  i  bedste  fald 
forsinkelse  af  leveringen,  beder  vi  venligst  abonnenter,  som 
flytter,  om  i  god  tid  at  meddele  deres  nye  adresse. 

Abonnenter,  som  emigrerer,  bedes  meddele  os  deres  adresse 
i  Amerika,  inden  de  rejser.  Stjernen  vil  da  portofrit  blive  sendt 
til  den  nye  adresse. 

'H.  iSd-H-a  til  ma-cLet: 

Der  synges  om  mange  og  meget  på  jord; 
men  skønnest  af  alt  er  at  synge  om  Mor, 
thi  hun  er  vort  alt  og  vort  bedste  på  jord! 
og  derfor  vi  mindes  vor  elskede  Mor. 


Måske  er  hun  gammel,  og  ensom  hun  bor; 
og  er  hun  langt  borte,  på  dig  hun  dog  tror. 
Hun  beder  dog  stadig  til  Gud  for  sit  barn, 
at  barnet  må  sende  en  tanke  til  Mor. 

Måske  de  unge  ej  rigtig  forstår 
den  ensomme  Moder,  som  derhjemme  går. 
Hun  går  der  så  ene  og  beder  til  Gud, 
at  Han  vil  bevare  det  barn,  der  drog  ud. 

Om  venner  du  mister  - —  ja,  alt  her  på  jord; 
et  er  dig  da  sikkert,  din  elskede  Mor. 
Hun  vil  dig  ej  svigte,  hun  kan  dig  forstå, 
for  dig  hendes  hjerte  dog  altid  vil  slå. 

Er  du  en  af  dem,  der  har  mistet  sin  Mor? 
Så  tænk  på  den  tid,  da  hun  var  her  på  jord! 
Hun  bad  dig  ej  glemme  at  bede  til  Gud, 
arbejde  i  Kirken  og  holde  hans  bud. 

Og  en  gang  i  himlen,  når  I  modes  der, 
ja,  samles  med  alle,  vi  her  havde  kær, 
din  Moder  din  venler,  I  skilles  ej  mer; 
lev  livel,  så  alier  din  Moder  du  ser. 

Johanne  Østrup,  København. 


Lydighed 


I  den  korte  tid,  jeg  har  været  her  i  Danmark  som  missionær,  har 
jeg  gentagne  gange  hørt  udtalelser  som  »det  tror  jeg  ikke  på«  eller  »det 
kender  han  ikke  noget  til,  det  ved  jeg  bedre«  eller  »fordi  de  kommer 
fra  Amerika,  tror  de,  at  de  ved  alting.«  Ja,  selv  efter  apostel  Moyles 
besøg  falder  der  bemærkninger  som  »han  er  da  kun  et  menneske« 
eller  »hvad  kender  han  til  vore  private  forhold  her  i  Danmark«. 

Mon  det  ikke  snart  er  på  tide,  at  vi  i  fred  og  ro  og  med  en  bøn  i 
vore  hjerter  —  og  glem  ikke  denne  bøn,  for  det  er  det  vigtigste  i  dette 
tilfælde  —  at  vi  med  en  oprigtig  bøn  i  vore  hjerter  til  vor  himmelske 
Fader  prøver  at  forstå,  at  der  er  en  orden  i  alting,  og  der  er  også  en 
orden  i  vor  kirke,  Guds  kirke,  og  denne  orden  hedder  lydighed  mod 
dem,  som  har  ret  til  at  byde. 

Det  er  som  regel  små  ting,  der  kommer  op  i  en  diskussion,  eller  vi 
bliver  bedt  om  noget,  som  ikke  rigtig  passer  os,  eller  en  af  brødrene 
kommer  med  noget  nyt,  som  vi  ikke  har  hørt  før,  og  derfor  må  der 
protesteres. 

Brødre  og  søstre,  vi  gik  i  dåbens  vande  engang,  og  der  sluttede  vi 
en  pagt  med  vor  Fader  i  himlen,  og  vi  lovede  at  efterleve  evangeliets 
love  og  ordinancer  så  godt,  som  det  var  os  muligt.  En  af  disse  love 
er  lydighed.  Har  vi  glemt,  at  skriften  er  fuld  af  beviser  på,  at  efter- 
levelse af  disse  love  altid  bragte  velsignelser,  hvorimod  nægtelse  af 
lydighed  altid  har  bragt  strid,  sorg  og  forbandelse?  Hvad  mener  vi 
om  Abraham,  der  fik  bud  om  at  ofre  sin  søn;  han  havde,  om  nogen 
har  haft  det,  grund  til  at  gøre  vrøvl  og  komme  med  indsigelser,  men 
vi  ved,  at  netop  lydigheden  blev  fulgt  af  store  velsignelser,  hvorimod 
Lots  hustru,  som  havde  fået  besked  om  ikke  at  se  sig  tilbage,  da  de 
forlod  den  brændende  by,  var  ulydig,  og  ulydigheden  blev  fulgt  af 
en  straf. 

Joseph  F.  Smith  siger:  Lydighed  er  en  befaling  fra  himlen  og  derfor 
et  princip  i  evangeliet.  Brigham  Young  siger:  Gør  streng  lydighed  en 
mand  til  en  slave?  Nej,  lydighed  er  det  eneste  middel  på  jorden,  som 
gør  et  menneske  frit,  og  vi  vil  blive  slaver  af  vore  tilbøjeligheder  og 
af  djævelens  rænker,  hvis  vi  modsætter  os  dette  princip.  Lad  os 
glemme  os  selv  og  tage  ved  lære  af  Mesterens  ord,  da  farisæeren 
spurgte  ham:  Mester,  hvilket  er  det  største  bud  i  loven?  Og  svaret 
var:  Du  skal  elske  Herren  din  Gud  med  hele  dit  hjerte  og  med  hele 
din  sjæl  og  med  hele  dit  sind,  og  det  andet  er  dette  lig,  du  skal  elske 
din  næste  som  dig  selv. 

Vi  kan  ikke  alle  være  missionspræsident,  distriktspræsident,  grens- 
forstander  eller  leder  for  de  forskellige  organisationer,  men  vi  kan 
og  skal  hjælpe  dem,  der  sidder  i  disse  stillinger,  thi  de  er  mænd  og 
brødre,  indsat  i  stillinger  formedelst  inspiration  fra  himlens  Gud,  og 
som  sådan  har  de  krav  på  vor  udelte  støtte. 

Ingen  kan  tjene  to  herrer,  og  jeg  er  sikker  på,  at  vi  trods  alt  øn- 
sker at  gøre,  hvad  der  er  ret.  Lad  os  derfor  alle  samles  under  dette 
fælles  motto:  At  tjene  Herren  med  al  vor  flid,  så  vil  vort  sind  blive 
lyst  og  let.  Må  Herren  velsigne  os  med  kærlighed  og  trofasthed,  må 
han  velsigne  os  i  vor  familie  og  i  vore  hjem,  at  vi  må  være  et  lys 
for  verden,  beder  jeg  i  Jesu  Kristi  navn.  Amen. 

Ældste  Figat  H.  Breum. 


Hvis  vi  var  syv 


I  denne  rationaliseringens  tidsalder  er  ægtemændene  tilbøjelige  til 
at  bemærke:  »Hvis  du  blot  ville  føre  hus  på  en  rationel  måde  « 

Da  jeg  prøvede  på  at  opstille  en  rationel  plan,  blev  jeg  klar  over, 
at  gennemsnitshjemmet  på  landet  har  brug  for  syv  mødre. 

Moder  nr.  1  skulle  gå  på  indkøb,  lave  mad,  bage,  planlægge  spise- 
planen, servere  maden,  smøre  madpakker,  vaske  op,  sylte  og  henkoge 
og  på  anden  måde  tage  sig  af  køkkenet. 

Moder  nr.  2  skulle  vaske,  stryge,  stoppe,  lappe,  rense,  presse,  ud- 
lufte og  lægge  tøjet  på  plads. 

Moder  nr.  3  skulle  feje,  tørre  støv  af,  vaske  og  bone  gulve  og  polere 
møbler,  pudse  vinduer,  holde  orden  i  skuffer  og  skabe  samt  rede  senge. 

Moder  nr.  4  skulle  tage  sig  af  børnene,  deres  påklædning  og  deres 
mad,  deres  bad,  deres  søvn,  opdragelse,  disciplin  og  hvile. 

Moder  nr.  5  skulle  tage  sig  af  haven  og  gården,  opdrætte  kyllinger, 
samle  æg  ind  og  sælge  dem,  plukke  frugt  og  grave  grøntsager  op, 
passe  husdyrene. 

Moder  nr.  6  skulle  tilhøre  GUF  og  Kvindelig  hjælpeforening,  arbejde 
i  bestyrelser,  undervise  i  søndagsskolen,  arbejde  i  Røde  Kors  og  skrive 
breve. 

Moder  nr.  7  skulle  være  sin  mands  kammerat  og  medhjælp  —  hjælpe 
ham  i  hans  forretning,  underholde  hans  venner,  deltage  i  de  selskabe- 
lige pligter,  lytte  til  hans  problemer. 

Hver  af  disse  mødre  ville  have  et  fuld-tids  arbejde,  med  meget  lidt 
arbejde,  der  falder  sammen. 

»Men  hvem  skulle  føde  børnene?«  hører  jeg  nogen  sige.  Det  er  tvivl- 
somt om  rationaliseringssystemet  ville  give  nogen  af  de  syv  mødre  tid 
til  det.  At  få  børn  er  et  fuld-tids  arbejde  i  sig  selv  —  et  arbejde,  som 
det  lykkes  den  stakkels  upraktiske  gennemsnits-husmoder  at  presse 
ind  i  sit  mangesidige  program,  trods  al  mangel  på  system! 

(Mrs.  J.  J.  Mortimer), 
Gengivet  efter  The  Farm  Journal. 

En  pilgrimsrejse  til  Det  Hellige  Land 


April   1954 

Horsens,  den  25.  mails  195b. 
Indledning. 


Ejnar  Due  Jensen 


Jeg  vil  først  præsentere  mig  for  læserne:  — 
jeg  er  en  ung  sidste  dages  hellig,  grensforstan- 
der  i  Horsens  gren,  som  har  fået  det  privile- 
gium at  rejse  til  Bibelens  hellige  land  og  hele 
den  nære  Orient.  Jeg  er  ikke  en  rig  mand,  som 
har  for  mange  penge,  men  en  almindelig  dansk 
håndværker,  der  ønsker  at  anvende  bl.  a.  de 
velsignelser,  som  visdomsordets  efterlevelse  gi- 
ver menneskene  i  form  af  større  opsparings- 
evne  —  ved  undladelse  af  at  købe  og  anvende 
tobak,  spiritus,  kaffe,  the  og  lignende  skadelige  og  dyre  nydelsesmid- 
ler —  til  en  studie-  og  ferierejse  til  de  steder,  der  også  for  en  sidste 
dages  hellig  er  hellige  og  minderige  steder. 

Jeg  ser  i  denne  rejse  en  velsignelse,  en  gave  fra  Gud,  en  mulighed 
for  mig  til  udvikling,  en  uddannelse,  som  intet  universitet  kan  give 
mig;  dette  er  praksis,  al  skoleuddannelse  er  teori  —  jeg  siger  med 
Goethe:  »Grå,  kære  ven,  er  alskens  teori,  - —  grøn  er  kun  livets  træ.« 

Jeg  vil  holde  påske  i  Jerusalem,  jordens  midtpunkt,  som  jøderne 
siger,  med  støtte  i  Ezekiel  5:5:  »Så  siger  den  Herre  Herren:  Dette  er 
Jerusalem;  jeg  satte  det  midt  iblandt  folkene,  omgivet  af  lande.«  Men 
også  andre  steder  —  andre  lande  vil  jeg  besøge;  jeg  skal  se  Athen  og 
Akropolis,  jeg  vil  lade  mine  tanker  gå  tilbage  til  Moses,  der  førte  Israel 
ud  fra  Ægypten  ca.  1450  f.  Kr.,  medens  jeg  betragter  kæmpestatuen 
af  den  tids  farao,  Ramses  den  Anden,  og  pyramiderne  og  den  store 
sphinx,  der  allerede  var  gamle  på  dette  tidspunkt.  Derefter  rejser  jeg 
gennem  Libanon,  hvor  Salomon  hentede  cedre  til  Templet,  videre  til 
Damaskus  i  Syrien  og  Amman  i  Transjordanien  og  så  Jerusalem  ■ —  og 
nu  ikke  mere,  før  jeg  har  betragtet  livets  grønne,  vidunderlige  træ  i 
al  dets  skønhed  og  kan  give  det  den  beskrivelse,  det  fortjener. 

Ejnar  Due  Jensen. 


Campidoglio,  Adriaterhavet,  søndag  den  4.  april  195b. 

Solen  skinner  fra  en  næsten  skyfri  himmel  —  havet  er  blikstille  — 
jeg  ligger  i  en  dækstol  og  forsøger  at  samle  mine  tanker  til  en  be- 
skrivelse af  min  rejse  indtil  nu. 

Det  var  torsdag  den  1.  april  om  eftermiddagen,  jeg  entrede  Nord- 
Expressen  i  Fredericia,  og  så  gik  det  syd  på  ■ —  jeg  skifter  tog  i  Ham- 


154 


Vi  mødes  til  Stævnet 


burg,  og  kursen  sættes  mod  Miinchen,  hvor  der  skiftes  tog  igen  —  der 
er  stor  fremgang  at  spore  i  Tyskland,  selv  om  krigens  ar  ikke  lader  sig 
skjule. 

Nu  er  vi  i  Østrig  og  stiger  op  over  Alperne  —  her  er  smukt,  sneen 
ligger  endnu  langt  ned  ad  bjergsiderne,  det  begynder  at  regne,  men 
efterhånden  som  vi  stiger,  bliver  det  til  sne  —  det  ser  skønt  ud  med 
de  snedækte  graner i  Brennero  (Brennerpasset)  er  det  næ- 
sten snestorm,  men  nu  går  det  igen  nedad,  sneen  og  regnen  hører  op, 
vi  er  syd   for  Alperne  — dér  flyver  en  hel  flok  svaler,  og  se  anemo- 


Af tenstemning  i  Venedig. 

nerne  og  de  bristefærdige  knopper  på  træerne  —  ja,  se  om  ikke  frugt- 
træerne blomstrer  i  al  deres  hvide  og  lyserøde  pragt. 

Nu  er  solen  gået  ned  —  bjergryggene  tegner  deres  massive  sorte 
konturer  mod  aftenhimlen,  og  lysene  tændes  i  gårde  og  huse  rundt 
omkring  på  bjergsiderne  og  i  dalenes  landsbyer  —  stjernerne  har  også 
tændt  deres  lys  og  giver  billedet  det  tredimensionale  perspektiv  og 
gør  et  lille  menneske  opmærksom  på,  hvor  stort  Guds  skaberværk  er 
i  forhold  til  vort,  og  vor  lille  klode. 

Jeg  skifter  igen  tog  i  Verona;  der  er  lige  tid  til  at  gå  ind  på  bane- 
gårdsrestaurationen  for  at  få  en  forfriskning  —  man  kan  se,  at  man 
er  i  Italien,  marmor  halvvejs  op  ad  væggene  og  mosaikgulve;  desværre 
er  det  mørkt,  så  jeg  kan  ikke  se  meget  af,  hvordan  her  ser  ud  i  byen, 
men  kl.  22,14  går  toget  til  Venedig;  det  kommer  fra  Milano  —  der  er  jo 
en  verden  uden  for  Verona  —  og  den  kalder,  eller  rettere  min  seng 
på  Hotel  Nettuno  ved  Canale  Grande  kalder,  sovevogn  er  godt  nok, 
men  jeg  vil  helst  have  en  seng,  der  ikke  er  på  hjul. 

Der  er  en  kilometerlang  dæmning  ud  til  Venedig,  som  jo  ligger  ude 

i  Adriaterhavet  på  nogle  øer  ud  for  kysten.  Det  er  et  eventyr  at  komme 
til  Venedig  om  natten  —  man  går  ud  af  banegårdshallen  og  står  straks 
ved  Canale  Grande  —  de  elektriske  lys  spejler  sig  i  det  natsorte  vand, 
lydløse  gondoler  padler  sig  frem  under  en  af  de  mange  broer,  som 
krummer  ryg  over  kanalen  —  andre  er  parat  til  at  sejle  én  til  ens  be- 
stemmelsessted, ligesom  taxier  i  en  almindelig  by. 

Lørdag  morgen  vækkes  jeg  af  de  sprøde  klokketoner  fra  Venedigs 
mange  kirker,  solen  står  op,  det  bliver  dejligt  varmt  —  vi  er  nok  3 — 4 
uger  længere  fremme  end  i  Danmark  —  jeg  begiver  mig  ud  i  byens 


Markuspladsen  i  Venedig. 

labyrintiske  gader,  det  vil  sige,  det  er  et  netværk  af  smalle  fortove 
langs  kanalerne;  jeg  går  indenfor  i  en  af  de  katolske  kirker  —  der  er 
messe  med  klokkeringlen  og  forskellige  rituelle  handlinger  af  præsten 
oppe  ved  alteret  —  hvilken  forskel  på  Kristi  Kirke  og  de  andre  kirker 
— -  hvilket  skuespil  er  ikke  det  af  Kristus  indstiftede  jævne  nadver- 
måltid blevet  til  —  bag  mig  opdager  jeg  en  kvinde,  der  ligger  på  knæ 
ved  en  pyntet  Madonnadukke  i  et  glasskab;  hun  plukker  et  par  blom- 
sterblade af  de  hvide  nelliker,  der  står  uden  for  i  en  vase,  og  pakker 
dem  ind  i  et  stykke  medbragt  papir;  hvilken  symbolsk  betydning  de 
har  for  hende,  ved  jeg  ikke.  Livet  her  i  de  smalle  gyder  med  de  for- 
faldne, gamle,  engang  pragtfulde  huse  er  sydlandsk  broget  og  interes- 
sant at  studere  —  jeg  tager  en  gondoltur  rundt,  både  i  de  brede  hoved- 
kanaler og  de  snævre  sidekanaler  og  får  et  godt  indblik  i  livet, 
som  leves  her. 

Markuspladsen  er  så  bekendt  for  de  fleste,  at  jeg  ikke  vil  beskrive 
den  her;  jeg  benytter  lejligheden  til  at  gå  ind  i  Markuskirken,  under 
hvilken  apostlen  Markus  skal  være  begravet  —  første  gang  jeg  var  i 
Venedig  havde  jeg  ikke  tid  til  at  se  den  indvendig.  Smuk  er  den,  men 
som  en  lagkage,  der  har  fået  for  megen  pynt  på. 

Som  sidste  dages  hellig  ser  man  med  andre  øjne  på  disse  kirker, 
end  andre  mennesker  gør  det  —  den  hedenske  indflydelse  er  for  mig 
åbenbar,  de  orientalske  mysteriereligioner  har  tydeligt  blandet  sig 
med  kristendommens  lære  og  forandret  denne;  både  i  udsmykning  og 
i  ritualer  er  der  ikke  megen  forskel  fra  de  hedenske  templer.  »De  ærer 
mig  med  deres  læber,  men  deres  hjerter  er  langt  fra  mig  —  og  deres 
lærdomme  er  menneskebud,  som  bærer  gudfrygtighedens  skær.«  Man- 
ge gange  falder  disse  ord  i  mine  tanker. 

Men  dette  er  blot  en  mellemstation  på  en  pilgrimsrejse  til  det  hellige 
land.  Kl.  19  går  det  med  motorbåd  ud  til  Campidoglio  —  dagen  er 
kort  —  de  sidste  røde  stråler  fra  solnedgangen  spejler  sig  i  det  alle- 
rede natsorte  vand  —  ved  midnat  sejler  vi  ud  fra  Venedig  —  Adriater- 
havets dronning. 

Campidoglio,  6.  april  kl.  22. 

Efter  to  dages  strålende  sol  og  næsten  tropisk  varme,  med  mellem- 
landinger i  Bari  og  Brindisi  i  Syditalien,  nærmer  jeg  mig  nu  ved  slut- 
ningen af  den  tredie  dag,  som  har  vist,  at  det  også  kan  regne  og  blæse 
hernede  i  syden,  den  Korinthiske  Kanal,  og  i  morgen  tidlig  vil  jeg  gå 
i  land  i  Piræus  og  besøge  Athen,  som  jo  også  Paulus  i  sin  tid  besøgte, 
og  hvor  han  talte  i  synagogen  til  jøderne  og  forkyndte  om  Jesus  og  op- 
standelsen; han  stod  også  frem  midt  på  Areopagus  og  talte  til  athe- 
nerne: »Athenere!  jeg  ser,  at  I  i  alle  måder  er  ivrige  i  jeres  gudsdyr- 
kelse. Thi  da  jeg  gik  omkring  og  tog  jeres  helligdomme  i  øjesyn,  fandt 
jeg  blandt  andet  et  alter  med  den  indskrift:  »For  en  ukendt  Gud«.  Det, 
som  I  således  dyrker  uden  at  kende  det,  det  forkynder  jeg  jer.  Gud,  som 
har  skabt  verden  og  alt,  hvad  der  er  i  den,  han,  som  er  himmelens  og 
jordens  herre,  bor  ikke  i  templer,  gjorte  med  hænder,  han  tjenes  heller 
ikke  af  menneskers  hænder.«  (Ap.  Gern.  17:22 — 25). 

I  Korint  havde  Paulus  tilsyneladende  mere  held  med  sig  end  i  Athen, 
for  der  ved  vi,  at  han  oprettede  en  menighed:  »Derefter  forlod  Paulus 
Athen  og  kom  til  Korint Men  hver  sabbat  førte  han  samtaler  i  sy- 
nagogen og  søgte  at  overbevise  både  jøder  og  grækere.  Da  nu  Silas 
og  Timoteus  kom  ned  fra  Makedonien,  var  Paulus  helt  optaget  af  at 
forkynde  ordet,  idet  han  vidnede  for  jøderne,  at  Jesus  er  Kristus.  Men 
da  de  stod  imod  og  spottede,  rystede  han  støvet  af  sine  klæder  og 
sagde  til  dem:  »Jeres  blod  kommer  over  jeres  egne  hoveder.  Jeg  er 
uden  skyld;  fra  nu  af  vil  jeg  gå  til  hedningerne.«  Og  han  gik  bort 
derfra  og  tog  ind  hos  en  gudfrygtig  mand  ved  navn  Titus  Justus,  hvis 
hus  stødte  op  til  synagogen.  Men  synagogeforstanderen  Krispus  kom 
til  tro  på  Herren  tillige  med  hele  sit  hus;  og  mange  andre  af  korin- 
terne, som  hørte  ordet,  troede  og  lod  sig  døbe.  Og  Herren  sagde  til 
Paulus  i  et  syn  om  natten:  »Frygt  ikke,  men  tal  og  ti  ikke;  for  jeg  er 
med  dig,  og  ingen  skal  lægge  hånd  på  dig  og  gøre  dig  noget  ondt;  thi 
jeg  har  et  talrigt  folk  i  denne  by.«  Så  slog  han  sig  ned  dér  i  et  år  og 
seks  måneder  og  lærte  Guds  ord  iblandt  dem.«  (Ap.  Gern.  18:1 — 11). 

Paulus  skriver  senere  breve  til  denne  menighed.  (Korinterbrevene). 

Kl.  9  i  morges  passerede  vi  Korfu,  og  i  eftermiddag  blev  jeg  vækket 
af  min  middagssøvn  og  gjort  opmærksom  på,  at  nu  passerede  vi  Ke- 
falonia  og  kom  ind  i  det  Joniske  Hav. 

I  går  eftermiddags  havde  jeg  også  flere  interessante  oplevelser,  som 
det  vil  føre  for  vidt  at  beskrive  —  livet  i  Bari  og  Brindisi  i  al  sin  syd- 
landske brogethed  —  naturens  skønhed,  blomster,  pinjer  og  palmer 
-  -  et  besøg  i  en  gammel  romersk  kristen  kirke  eller  resten  af  den  i 
kælderen  under  en  nyere  katolsk  kirke  var  interessant;  selve  rum- 
met stammede  fra   de  første  kristnes   tid  for  ca.  1900  år  siden,   med 


Fra  Akropolis  i  Athen. 

marmorsøjler  fra  korsfarertiden.  Denne  samt  en  høj  søjle,  der  afslut- 
tede den  gamle  vej  Via  Appia,  var  særlig  interessant  at  se  i  Brindisi. 
Via  Appia  gik  jo  fra  Bom  til  Brindisi,  og  herfra  drog  Sulla  og  Cæsar 
på  erobringstogt  til  østen,  og  herfra  drog  jeg  også  ud  mod  øst  for,  om 
ikke  at  erobre  så  dog  at  opleve,  det  nære  østen  og  det  hellige  land. 


Athen,  7.  april  kl.  12. 
Besteg  Akropolis  og  nød  udsigten  over  Athen.  Jeg  så  for  mit  indre 
blik  Paulus  slå  frem  for  at  tale  til  athenerne  på  Areopagus.  Templerne 
på  Akropolis  er  fra  ca.  500  f.  Kr.  Forlader  Athen  i  eftermiddag  og  vil 


snart  være  i  Ægypten. 


Ejnar  Due  Jensen. 


»Og  du  skal  sætte  menighederne  i  orden,  studere  og  lære  og  blive 
bekendt  med  alle  gode  boger,  sprog,  tungemål  og  folk.«  (L.  &  P.  90:15) 

Fortsat  artikel: 

I  EVANGELIETS  NET 

Historien  om 
ANNA    KARINE    GAARDEN    W I D T S O E 

Af  JOHN  A.  WIDTSOE 

John  nærmede  sig  konfirmationsalderen,  og  han  blev  forma- 
net til  at  gå  til  præst;  men  han  var  lige  glad  med  faderens  for- 
maninger. Han  ville  måske  eller  måske  ikke  gå  til  præst.  Hans 
fader  var  virkelig  i  en  fortvivlet  stilling.  John  ville  sandsynlig- 
vis bringe  skam  over  sig  selv  og  ikke  blive  konfirmeret  til  sæd- 
vanlig tid. 

Kort  før  konfirmationsdagen  meddelte  John,  at  han  havde 
været  til  præst  nogle  få  gange,  og  at  han  skulle  konfirmeres. 
Den  lykkelige  fader  gav  med  glæde  sønnen  det  fornødne  nye 
sæt  tøj.  Konfirmationsdagen  gik  faderen  i  kirke  for  at  over- 
være højtideligheden,  men  med  bange  anelser.  Drengen  havde 
i  den  senere  tid  været  slem  og  havde  sjældent  været  hjemme. 
Børnene  stod  som  sædvanlig  på  række  i  gangen.  Faderen  satte 
sig,  temmelig  træt,  i  en  kirkestol  i  nærheden  og  begyndte  at  se 
efter  sin  søn.  Børnene  stod  altid  opmarcheret  efter  kundskab. 
Faderen  så  nøje  efter  den  nederste  del  af  rækken,  hvor  hans 
bortløbne  søn  skulle  være.  Han  var  der  ikke.  Hans  faders  hjerte 
sank  ned  i  livet.  Var  det  muligt,  at  John  havde  svigtet  i  sidste 
øjeblik  og  iklke  ville  blive  konfirmeret?  Det  ville  være  en  yd- 
mygelse! Faderens  øjne  vandrede  op  og  ned  ad  rækken,  fra  den 
ene  til  den  anden,  men  der  var  ingen  John!  Dette  var  i  sandhed 
en  ydmygelse!  Hans  blik  strejfede  et  øjeblik  den,  der  stod 
øverst,  den,  der  havde  udmærket  sig  mest.  Han  så  igen.  Nej. 
ingen  fejltagelse  var  mulig.  Dér,  den  første  i  rækken,  den  mest 
ærede  af  alle,  stod  John  i  stiveste  puds  og  med  hvid  flip.  Den 
kløgtige  rad  havde  holdt  faderen  i  uvidenhed  om  sin  flittige 
konfirmationsforberedelse.  Anders  Widtsoe  så  endnu  engang  på 
sin  søn;  så  tog  han  brillerne  af  og  tørrede  sine  øjne. 

Efter  konfirmationen  blev  forholdene  hjemme  mellem  John 
og  stedmoderen  endnu  værre.  Til  sidst  bestemte  den  selvsikre, 
egenrådige  knøs  at  løbe  hjemmefra,  så  langt  bort  som  muligt. 
Han  fandt  et  skib,  som  gik  til  den  yderste  ø  Frøya,  og  han  ar- 
bejdede for  billetten.  Han  fik  arbejde  på  den  anden  side  af  øen, 
lige  overfor  Titran.  Han  var  da  ea.  15  år  gammel.  Det  er  sand- 
synligt, at  faderen  snart  fandt  ud  af,  hvor  John  var,  men  troede 
måske,  at  det  bedste  at  gøre  var  at  lade  fyren  have  sin  vilje 
og  lære  fornuft  ved  at  føle  verdens  hårde  slag. 

Den  nyankomne  var  imidlertid  i  stand  til  at  klare  sig  selv. 
Han  var  stor  og  stærk,  med  en  god  forstand  og  parat  og  villig 
I  il  at  gøre  alt,  hvad  der  forlangtes  af  ham.  Desuden  gjorde  hans 
selskabelige,  hjælpsomme  natur  ham  velkommen  overalt.  Han 
var  en  god  bryder,  sang  med  en  dyb  melodiøs  stemme,  legede 
med  børnene,  holdt  sjov  med  pigerne  og  skrev  breve  for  de  satte 
forældre.  En  brugbar  dreng  var  tkommet  til  øen,  noget  forskellig 
fra  de  indfødte. 

En  dag  var  han  blevet  sendt  ud  for  at  gøre  rent  i  stalden.  Han 
var  ved  at  sprede  møg,  da  de  tre  mænd,  der  førte  tilsyn  med 
skoleforholdene  på  øen,  klatrede  ud  af  deres  båd  og  gik  hen  til 
ham  med  et  splinternyt  forslag.  Der  trængtes  til  flere  lærere 
på  øen.  Ville  han  gå  på  seminariet  og  studere  til  lærer,  hvis  de 
hjalp  ham  med  de  nødvendige  penge?  De  fortalte  ham  ikke,  at 
præsten,  som  konfirmerede  drengen,  indtrængende  havde  bedt 
faderen  om  at  give  ham  en  uddannelse,  og  at  faderen  sørgede 
for  pengene.  De  var  blevet  advaret  om  drengens  uafhængigheds- 
trang,  men  de  trængte  til  ham.  John  tog  imod  tilbudet  og  lovede 
al  komme  tilbage  og  undervise  på  øen  et  år  eller  to. 

Oppe  i  en  bjergdal  inde  i  landet  i  nærheden  af  landsbyen 
Klæbo  havde  staten  bygget  et  seminarium,  hvis  hovedopgave 
var  at  uddanne  lærere.  Der  var  forelæsningssale  og  klassevæ- 
relser og  et  bibliotek  og  en  lille  kirke  og  en  halv  snes  ærværdige 
mænd,  kloge  mænd,  professorer,  som  åbnede  en  ny  verden,  nej, 
nye  verdener,  for  denne  udvalgte  samling  af  unge  mænd.  Der 
fandtes  også  en  sovesal  og  en  fælles  spisestue;  og  der  diskute- 
redes ivrigt,  medens  ord,  meninger  og  afgørelser  svirrede  i  luf- 
ten. Der  blev  stiftet  venskaber  for  livet  her.  Landets  kommende 
ledere  blev  uddannet  der.  Den  unge  John  A.  Widtsoe,  som  han 
sædvanligvis  skrev  sit  navn,  nød  livet  i  fulde  drag.  Snart  slø- 
vedes mindet  om  hans  ulykkelige  hjem.  Han  begyndte  at  for- 
stå, at  der  var  to  sider  ved  enhver  sag  og  ethvert  spørgsmål. 
Hvorfor  bekymre  sig  om  små  ting,  når  der  var  så  meget  at 
lære,  matematik,  sprog,  tegning,  opmåling,  praktik,  sang  —  ja, 
der  var  altid  sang  —  og  alle  de  andre  ting,  en  lærer  måtte  lære? 

Efter  to  års  forløb  var  John  atter  på  Frøya,  dæmpet,  oplyst, 
fuld  af  imod,  fyldt  med  ideer  om  fremtiden.  Han  var  omkring 
21  år  og  parat  til  kamp.  Der  var  kun  eet  sikår  i  glæden.  For  at 
være  fuldt  uddannet  måtte  han  gå  på  seminariet  endnu  to  år. 
Han  havde  sit  skolebevis,  men  han  ønskede  at  få  alt  det,  som 
skolen  kunne  give.  Han  måtte  spare  sammen  til  dette  formål. 

Et  af  de  første  steder,  han  underviste,  var  Frøya,  hvor  han 
i  sin  første  time  mødte  den  dygtige,  lille  pige,  som  skulle  blive 
hans  hustru.  Han  udviklede  sig  til  at  blive  en  glimrende  lærer. 
Hans  ry  gik  over  hele  øen.  Der  var  ingen  præst  på  øen.  Lære- 
ren blev  befolkningens  rådgiver  og  hjælper  i  sager  angående 
skøder,  testamenter,  brevskriveri  og  alle  ting,  der  krævede  ud- 

dannelse.  Folk  kunne  lide  at  tale  om  deres  forhold  med  denne 
sorthårede,  blåøjede,  atletiske  unge  mand  med  den  dybe  stemme 
og  sunde  dømmekraft.  Han  besøgte  de  gamle  og  syge  og  lagde 
planer  sammen  med  forældrene  for  børnenes  vel.  Hans  stille 
humor  og  kloge  forslag  fik  familien  til  at  føle  sig  bedre  tilpas 
i  dagevis. 

Han  havde  ikke  været  der  længe,  førend  han  begyndte  at  ar- 
bejde på  sociale  reformer,  som  er  blevet  af  varig  værdi  for 
samfundet  og  for  dets  tusinder  af  besøgende.  Det  vil  senere 
blive  omtalt. 

Han  virkede  i  otte  år  på  den  del  af  øen  og  vandt  befolknin- 
gens hengivenhed  i  en  sådan  grad,  at  det  den  dag  i  dag,  mere 
end  70  år  efter,  at  være  en  slægtning  af  ham  er  at  finde  åbne 
døre  i  Titran  og  omegn. 

År  efter  år  planlagde  han  at  gå  tilbage  til  seminariet  for  at 
fuldende  sine  studier,  men  beboerne  tiggede  og  bad  ham  om  at 
blive  lidt  længere;  han  var  dygtig  nok  til  dem;  og  så  havde 
fiskerpigen  endnu  ikke  givet  ham  sin  tro. 

Otte  år  efter  hans  ankomst  blev  de  forlovet  og  begyndte  at 
lægge  planer  for  deres  liv  sammen.  Hun  tilskyndede  ham,  selv 
om  det  ville  blive  lange  år,  til  at  gå  tilbage  til  seminariet  og 
fuldende  studierne. 

Fiskerpigen  skulle  blive  hans!  Med  sang  på  læberne  og  i 
hjertet  tog  han  af  sted  for  endnu  to  år.  Det  var  rige  år.  Han  var 
moden  nu.  Der  stiftedes  herlige  venskaber.  Han  havde  et  be- 
stemt mål:  Hustru  og  hjem  og  familie.  Hans  kærestebreve  til 
fiskerpigen,  ofte  på  rim  —  thi  han  havde  også  en  digterisk  åre 
—  afslører  i  smukke  ord  og  rig  billedpragt  en  forfinet  og  ædel 
natur,  en  higende  sjæl  med  dybe  følelser  og  med  varme  i  sine 
udtalelser.  Hvor  fiskerpigen  frydede  sig  over  en  sådan  kærlig- 
heds rigdom  og  sødme! 

Den  unge  mand  må  have  været  elsket  af  sine  kammerater  på 
seminariet,  for  i  hans  poesibog,  som  vi  vil  kalde  den  i  dag,  fin- 
des der  ca.  et  halvt  hundrede  hyldestskrivelser,  der  giver  ud- 
tryk for  en  hengivenhed  og  en  påskønnelse,  som  sjældent  bliver 
et  menneske  til  del. 

Han  tog  eksamen  med  udmærkelse  og  kom  tilbage  til  Frøya. 
Kort  efter  blev  han  og  Anna  Gaarden  gift. 

Således  lyder  skolelærerens  historie. 

KAPITEL  VI. 

De  lykkelige  år. 

Den  29.  december  1870  blev  Anna  Karine  Gaarden,  som  da 

var  godt  og  vel  21  y2  år  gammel,  gift  med  John  Andersen  Widt- 

soe,  der  var  ni  år  ældre.  De  blev  viet  i  Dolm  kirke  på  øen  Hitra, 

den  kirke,  som  Anna  havde  gået  i  hele  sit  liv.  Bryllupsgæsterne 

roede  over  til  kirken,  hvor  gamle  pastor  Brodtkorb,  som  havde 
døbt  Anna  som  barn,  foretog  vielsen.  Bagefter  roede  bryllups- 
gæsterne tilbage  til  Titran,  og  hele  landsbyen  fejrede  begiven- 
heden. Den  smukke  brud  var  strålende  lykkelig.  Fremtiden 
var  gylden  og  dækket  med  roser.  Men  hendes  fader,  Peder  Olsen 
Gaarden,  tænkte  med  sorg  på  de  forbigangne  dage.  For  ham 
hang  der  en  sky  over  fremtiden.  lian  ville  være  mere  ensom 
end  nogensinde  før.  Og  Petroline  tænkte  på,  når  mon  hendes 
tur  ville  komme. 

Skolelæreren  havde  bygget  et  stort  to-etagers  hus  i  Daløe  på 
den  anden  side  af  øen,  en  times  gang  borte.  Det  var  bygget  med 
dobbelt  formål:  at  give  hans  familie  et  hjem  og  at  afgive  klasse- 
værelser, hvortil  nabobørnene  i  nogle  kilometers  afstand  kunne 
komme  og  blive  undervist.  Han  afskaffede  begrebet  den  omrej- 
sende lærer.  I  dette  nye  hus,  hvor  ingen  havde  boet  før,  og 
som  bruden  havde  møbleret  efter  sin  egen  smag  og  for  sine 
egne  penge,  førte  skolelæreren  fiskerpigen  for  at  have  hende 
for  evigt.  De  lykkelige  år  begyndte. 

Da  skolelæreren  som  ung  mand  var  kommet  til  Titran  og  så. 
hvorledes  tusinder  af  fiskere  samledes  til  forskellige  tider  af 
året,  tænkte  han  en  del  over  dette  forhold.  Befolkningen  selv 
trængte  til  åndelig  vækkelse,  og  de  besøgende  behøvede  tilsyn 
med  deres  fritid  og  dens  anvendelse.  Som  forholdene  lå,  var  der 
ingen  mulighed  for  adspredelser  eller  åndelige  sysler,  og  kort- 
spil og  drikkeri  blev  fiskernes  væsentligste  form  for  morskab. 
Han  besluttede  at  tage  sagen  i  sin  hånd  og  lave  reformer.  Folk 
måtte  højnes.  Det  var  hans  pligt  som  en  mand  med  uddannelse. 

På  daværende  tidspunkt  blev  der  stiftet  en  forening  i  Norge 
for  folkelig  oplysning  (Selskabet  for  Folkeoplysningens  Frem- 
me). Han  var  medlem  af  denne  forening  og  var  i  virkeligheden 
dens  repræsentant  på  øerne.  Foreningen  udgav  udvalgte  bøger 
til  fremstillingsprisen,  som  selv  de  fattigste  havde  råd  til  at 
købe.  Selskabet  blev  en  faktor  på  uddannelsens  område  i  Norge. 
Skolelæreren  søgte  at  placere  disse  billige  og  gode  bøger  i  hjem- 
mene på  øen.  Hans  eget  bibliotek  stod  til  disposition  for  offent- 
ligheden. Han  plejede  at  tage  et  kært  bind  digte  og  læste  dem 
om  aftenen  for  en  gruppe,  der  var  samlet  til  familiesammen- 
komst. Således  skærpede  han  deres  appetit  for  god  læsning. 

Han  fandt  imidlertid  snart  ud  af,  at  det  ikke  var  nok.  Husene 
var  små,  og  han  kunne  lige  så  godt  tale  til  et  eller  to  hundrede 
som  til  tyve  eller  tredive.  Derfor  undfangede  han  idéen  om  at 
bygge  en  stor  sal  på  Titran,  der  om  hverdagen  kunne  benyttes 
som  læseværelse  og  kulturgård,  om  aftenen  til  forelæsninger  og 
musikbegivenheder  og  om  søndagen  til  gudstjenester.  Han  gav 
sig  i  lag  med  at  sikre  de  nødvendige  midler,  havde  held  med 
sig  og  havde  til  sidst  den  tilfredsstillelse  at  se  den  opført  under 
sin  ledelse.  Den  var  magen  til  festsalen  på  seminariet,  ottekan- 

tet  for  at  få  maksimumplads  med  mindst  mulig  brug  af  materia- 
ler. Det  var  dyrt  at  afskibe  tømmer  og  brædder  med  båd  fra 
fastlandet. 

Eksperimentet  var  en  uhyre  sukces.  Landsbyboerne  og  de  be- 
søgende i  silde-  og  torskesæsonen  gjorde  brug  af  salen.  Skole- 
læreren stillede  sine  bøger  til  disposition  for  læserne;  han  holdt 
forelæsninger  om  forskellige  emner  om  aftenen  eller  ledede  mu- 
sik-arrangementer; og  om  søndagen  læste  han  ritualet  i  den 
lutherske  kirke.  Institutionen  blev  en  magtfuld,  reformerende  og 
opbyggende  faktor  i  sognet.  Bygningen  står  stadig,  et  tavst  mo- 
nument for  den  ivrige,  sukcesrige  idealisme  hos  en  ung  mand, 
som  satte  sig  for  at  hjælpe  sine  medmennesker.  Den  var  en  af 
de  mange  forløbere  for  de  talrige  kulturcentrer,  som  nu  findes  i 
hvert  land.  Skolelæreren  var  i  sit  hjørne  af  verden  en  forløber 
for  vor  tids  socialarbejdere. 

En  samtidig,  der  har  skrevet  i  de  senere  år,  taler  således  om 
det  arbejde,  som  skolelæreren  har  udført  for  befolkningen  på 
den  yderste  ø:  »John  A.  Widtsoe  skabte  så  at  sige  liv  på  disse 
øer,  hvor  livet  næsten  var  holdt  op;  han  startede  en  bevægelse 
for  at  højne  folket,  og  som  endog  den  dag  i  dag  viser  den  kraft, 
der  var  i  ham  og  hans  arbejde.  Han  vækkede  befolkningen  som 
af  en  søvn.« 

Den  23.  februar  1871  døde  Peder  Olsen  Gaarden.  Hans  liv 
havde  aldrig  været  lykkeligt,  siden  hans  hustru  var  afgået  ved 
døden.  Da  Anna  giftede  sig,  syntes  det  som  om  der  kun  var 
lidt  tilbage  for  ham  i  livet.  Petroline  var  da  borte  fra  hjemmet 
for  at  gå  i  skole.  Peder  Gaarden  var  træt,  og  han  blev  taget 
hjem. 

Faderens  død  pegede  hen  på  et  nyt  liv  for  det  unge  par.  Ef- 
ter i  de  første  to  år  at  have  undervist  på  øen,  var  skolelæreren 
begyndt  at  se  efter  nye  områder,  hvor  han  kunne  bruge  sine 
talenter.  Han  ønskede  at  komme  til  en  af  byerne  i  selve  landet, 
hvor  skolerne  havde  klassedeling,  og  hvor  der  gaves  bedre  fag- 
lige muligheder.  Han  havde  lyst  og  evne  til  at  skrive,  prosa  så- 
vel som  poesi,  og  ønskede  at  >bo  i  nærheden  af  de  steder,  hvor 
der  hlev  udgivet  aviser  og  bøger.  Han  ønskede  også  at  tilbringe 
det  år,  der  var  nødvendigt,  for  at  tage  en  eksamen  fra  universi- 
tetet i  Oslo  (dengang  Christiania),  og  dette  kunne  lettere  gøres 
på  den  løn,  han  fik  ved  de  større  skoler.  Befolkningens  indtræn- 
gende anmodninger  og  håbet  om  at  vinde  Anna  havde  holdt  ham 
på  øen,  men  altid  med  den  følelse,  at  han  en  skønne  dag  måtte 
tage  derfra.  Da  han  giftede  sig,  blev  han  boende  på  øen,  fordi 
både  han  og  Anna  følte,  at  det  ikke  var  helt  rigtigt  at  lade  fade- 
ren være  alene.  Da  denne  døde,  var  situationen  en  anden.  Anna 
selv  ønskede  at  prøve  vingerne.  Verden  var  stor,  og  hun  kendte 
i  virkeligheden  kun  øerne. 

31.  januar  1872,  lidt  over  et  år  efter  deres    bryllup,  blev  deres 

første  barn,  en  søn,  født  i  Daløe,  i  lærerens  eget  hus,  et  sten- 
kast fra  Atlanterhavet,  hvor  bølgerne  slog  højt.  Drengen  fik  nav- 
net John  Andreas  Widtsoe.  En  tid  var  det  tvivlsomt  om  barnet 
kunne  leve,  for  han  var  født  med  håndleddet  fastgjort  til  hove- 
det, og  en  grim  kirurgisk  operation  måtte  foretages  umiddelbart 
efter  fødselen  for  at  frigøre  armen.  Så  overhængende  syntes  bar- 
nets død,  at  skolelæreren  for  at  redde  barnet  fra  den  evige  ild, 
som  var  den  tids  krasse  lære,  sammen  med  mange  andre  modige 
mænd  måtte  ro  over  det  åbne  sund  i  det  grimme  februarvejr 
for  at  hente  præsten  til  at  døbe  barnet.  Det  var  før  den  nugæl- 
dende lov,  der  giver  enhver,  mand  eller  kvinde,  lov  til  at  udføre 
ritualet  i  sådanne  nødstilfælde.  Men  barnet  kom  sig,  og  da  det 
blev  døbt,  en  eller  to  dage  gammelt,  kom  det  ikke  i  kirke  for  at 
blive  døbt  formelt. 

Barnets  komme  varslede  en  ny  dag  for  det  unge  par.  Der  var 
endnu  et  andet  formål  med  livet.  Anna  ville  gøre  denne  søn  så 
meget  lig  faderen  som  muligt,  og  faderen  besluttede  sig  til  at 
uddanne  ham  til  de  store  gerninger,  som  han  havde  drømt  om 
at  udføre.  Landsbyen  undrede  sig  over,  om  barnet  ikke  burde 
blive  den  næste  »kongens  lods«  på  øen.  I  mellemtiden  ønskede 
landsbyboerne  forældrene  til  lykke  og  sendte  små  gaver. 

Der  gik  endnu  lo-tre  år.  Faderens  bo  blev  taget  under  behand- 
ling af  skifteretten,  en  langsom  proces,  deres  hus  måtte  sælges 
—  de  havde  tidligere  flyttet  det  fra  Daløe  til  Titran,  hvor  det 
stadig  står  — -  der  var  mange  ting,  der  skulle  ordnes,  og  befolk- 
ningen tiggede  og  bad  ham  om  ikke  at  tage  væk  med  deres  fi- 
skerpige. 

Omtrent  tre  år  efter  faderens  død  fik  skolelæreren  en  stilling 
ved  skolen  i  Namsos,  en  lille  by  ca.  125  km  nord  for  Trondheim. 
En  hel  del  af  Annas  fædrenearv  blev  brugt  i  forbindelse  med 
flytningen  og  rejsen  og  til  at  give  erindringsgaver  til  hendes  man- 
geårige venner  og  naboer,  som  hun  nu  skulle  forlade  for  stedse. 
Hun  var  ung  og  i  godt  humør;  verden  skulle  udforskes. 

Namsos  gav  dem  begge  begyndelsen  til  det,  de  ønskede.  Her 
var  læreren  i  daglig  kontakt  med  kolleger.  Kløgt  og  snille  skær- 
pedes, nye  synspunkter  udveksledes.  Han  fandt  snart  ud  af,  at 
han  kunne  hamle  op  med  sine  nye  kolleger.  Den  lokale  avis  op- 
dagede hans  skrivetalent  og  ansatte  ham  som  fast  medarbejder. 
Præsten  hørte  hans  musikalske  stemme  og  fik  øjnene  op  for  hans 
kendskab  til  musik,  gjorde  ham  til  kirkesanger,  og  han  fik  også 
andre  udnævnelser  og  muligheder.  Han  fik  mange  venner.  Hans 
kolleger  beundrede  ham  og  viste  deres  følelser  ved  gaver  og 
gode  ord.  Han  nød  det  nye  liv.  Han  følte,  han  voksede. 

Anna  levede  ligeledes  et  rigt  liv  i  de  nye  omgivelser  i  Namsos. 
Lærerne  og  deres  forening  og  den  akademiske  sammenslut- 
ning i  byen  afholdt  selskabelige  sammenkomster  i  hinandens 
hjem.  Der  var  dans  i  beskedent  omfang,  en  musikaften  engang 

imellem  og  en  sjælden  gang  en  teaterforestilling.  Den  nye  til- 
værelse gav  Anna  mere  tid  til  at  læse,  hvad  hun  benyttede  sig 
af.  Især  begyndte  hun  at  studere  og  læse  Bibelen  omhyggeligt 
og  at  sammenligne  dens  lærdomme  med  landets  kirkers.  Folk  op- 
dagede Annas  talenter  og  gaver,  og  hun  blev  sat  til  at  undervise 
i  husgerning  i  skolen,  hvad  der  bragte  pigerne  i  skolen  under 
hendes  sunde  og  heldige  indflydelse. 

Når  alt  tages  i  betragtning,  havde  den  lille  familie  ikke  nogen- 
sinde før  levet  lykkeligere.  Deres  lille  søn  voksede  op  som  et 
livligt  barn  og  var  tilbøjelig  til  at  lave  gale  streger  og  var  flere 
gange  nær  ved  at  blive  slået  ihjel.  Faderen  morede  sig  med  at 
prøve  pædagogiske  forsøg  på  barnet.  Han  tog  ofte  barnet  med 
sig  i  skole,  når  han  havde  timer.  For  Anna  var  den  lille  fyr  ind- 
begrebet af  jordisk  lykke.  (Fortsættes). 


Distriktskonferencerne  -  foråret  1954 

København  distrikt,  27.,  28.  og  29.  marts. 

j^^s^»«^*»*»««»..  Konferencen     i     Køben- 

havn distrikt  indledtes 
lørdag  aften  med  en  kon- 
cert. Det  blev  for  de  158 
tilstedeværende  en  stor 
oplevelse.  Det  var  en  af 
de  bedste  koncerter,  der 
længe  har  været  afholdt  i 
København  distrikt.  Det 
er  umuligt  at  fremhæve 
enkelte  numre,  alt  var  af 
en  sådan  kvalitet,  at  alle  blev  revet  med  af  den  pragtfulde  sang  og 
musik,  vi  fik  at  høre. 

Præstedømmets  møde  blev  afholdt  søndag  morgen  kl.  8,30  og  blev 
ligesom  alle  de  øvrige  møder  ledet  af  distriktspræsident,  ældste  Wer- 
ner S.  Rønne,  der  ligeledes  talte  under  dette  møde.  Hans  emne  var: 
De  menneskelige  svagheder.  Der  blev  i  denne  korte  tale  sagt  mangt  og 
meget  om  menneskene  og  i  særdeleshed  om  brødrene  indenfor  præ- 
stedømmet, som  vil  være  godt  at  lægge  sig  på  sinde.  2.  rådgiver  i  mis- 
sionspræsidentskabet,  ældste  Ernest  Anton  Jensen,  talte  om  djæve- 
lens værk  og  hans  fristelser  overfor  os  mennesker.  »Hvorfor  går  mis- 
sionærerne ud  i  verden?«  Således  indledte  missionspræsident  Junius 
M.  Sorensen  sin  tale.  Han  talte  endvidere  om  kærlighed  mellem  sø- 
skende indenfor  Jesu  Kristi  Kirke  af  Sidste  Dages  Hellige,  og  om 
præstedømmets  magt.  Tilstede  56. 

Samtidig  blev  der  afholdt  møde  for  Kvindelig  hjælpeforening.  Sø- 
ster Lilli  Mortensen  talte  over  emnet:  Det  er  min  pligt  at  opbygge  et 

vidnesbyrd  og  hjælpe  med  til  at  styrke  andres.  Derefter  talte  søster 
Mary  G.  Sorensen  om:  At  hjælpe  os  selv  og  andre  at  opbygge  et  stærkt 
vidnesbyrd.  Vi  hørte  derefter  nogle  bemærkninger  af  1.  rådgiver  i 
missionspræsidentskabet,  præsident  Ejnar  Nielsen.  Under  mødet  med- 
virkede Kvindelig  hjælpeforenings  sangkor  under  ledelse  af  søster 
Valborg  Johansen.  Tilstede  42. 

Kl.  10  blev  der  afholdt  søndagsskole,  hvor  vi  hørte  fra  de  tre  grene 
under  København  distrikt:  Slagelse,  Amager  og  København.  Det  var 
vidunderligt  at  sidde  og  høre  fra  børnene,  se  den  frimodighed,  hvor- 
med de  gik  til  talerstolen  og  fremførte  deres  del  af  programmet.  Det 
vekslede  med  taler  og  sang,  der  var  noget,  der  havde  bud  til  alle. 
Børnesangkorene  fra  København  gren  og  Amager  gren  medvirkede 
med  hver  sine  små  sange.  Søster  Kirsten  Lauridsen  fra  Amager  fik 
alle  til  at  trække  på  smilebåndet  med  sin  fikse  måde  at  fremhæve 
Amager  gren  på:  børnene  fra  Amager  vidste  alle  uden  undtagelse, 
hvem  Joseph  Smith  var!  Præsident  Ejnar  Nielsen  fortalte  ved  hjælp 
af  en  billedbog  en  belærende  og  morsom  historie  om  herr  »Jeg  vil 
ha'«  og  herr  »Jeg  vil  gi'«.  Tilstede  194. 

Det  specielle  møde,  der  afholdtes  kl.  12,  var  vore  missionærer  vær- 
digt. De  viste  her,  hvilken  viden  de  er  i  besiddelse  af.  Hvor  er  det 
pragtfuldt  at  høre,  hvor  hurtigt  disse  mænd  og  kvinder,  vore  søskende, 
lærer  det  danske  sprog;  der  var  ikke  een,  der  vaklede  i  sin  tale,  alle 
kunne  det  perfekt,  skønt  mange  af  dem  kun  har  været  her  i  Danmark 
i  ganske  kort  tid.  Emnet  for  mødet  var  »Evangeliet  gennem  tiderne«, 
og  hver  af  de  syv  missionærer,  der  talte,  fortalte  om  sin  bestemte  tid, 
lige  fra  Adam  til  Joseph  Smith.  Ved  dette  møde  fik  vi  Amager  grens 
nystartede  sangkor  at  høre.  Disse  søskende  har  alle  lagt  et  stort  ar- 
bejde i  koret,  og  de  fik  også  løn  herfor.  Tilstede  ialt  112. 

Aftenmødet  begyndte  kl.  19,  og  vi  havde  den  glæde  at  høre  fra  med- 
lemmerne af  missionspræsidentskabet.  Præsident  Ernest  Anton  Jensen 
talte  om  altid  at  holde  Guds  bud.  Fornægt  aldrig  noget  indenfor  Kir- 
ken, det  vil  altid  komme  til  at  svie  til  dig  selv,  stå  trofast  om  den 
pagt,  du  har  indgået  med  Herren.  Præsident  Ejnar  Nielsen  talte  om 
den  hellige  ægteskabspagt  og  ægteskabets  fortsættelse  efter  den  jordi- 
ske død.  Fortalte  historien  om  kong  Midas  og  hans  datter  Guldlok, 
derefter  om  livet  efter  døden  og  de  beseglinger,  der  udføres  i  temp- 
lerne, og  talte  til  sidst  om  de  syv  spørgsmål,  der  må  besvares,  førend 
man  kan  komme  i  templet.  Til  slut  hørte  vi  fra  missionspræsident 
Junius  M.  Sorensen,  der  talte  om  ånderne  og  profetierne,  om  begra- 
velse af  vort  legeme  og  om  opstandelsen;  hvad  der  sker.  og  hvad  der 
står  i  skriften  om  skrifterne.  Bad  alle  sidste  dages  hellige  være  tro- 
faste og  aktive. 

Imellem  talerne  hørte  vi  nogle  sange  af  København  grens  sangkor, 
samt  solosang  og  kvartet  ved  missionærerne.  Tilstede  ialt  143. 

Alle  konferencens  møder  var  under  præsidium  af  missionspræsident 
Junius  M.  Sorensen  og  under  ledelse  af  distriktspræsident,  ældste 
Werner  S.  Rønne. 

Konferencens  emne:  »Evangeliet  gennem  tiderne«  vistes  på  en  iøjne- 
faldende måde  straks,  når  de  besøgende  trådte  ind  i  kirkebygningen, 
idet  de  to  missionærer,  ældste  Paul  C.  Burgoyne  og  ældste  A.  Leron 
Johnsen,  havde  levendegjort  de  forskellige  faser  indenfor  evangeliet 
ved  hjælp  af  en  række  modeller  i  plastisk  opstilling,  som  de  person- 
ligt havde  lavet,  og  som  vakte  berettiget  beundring  hos  alle,  der  så  dem. 

Mandag  aften  afholdt  Kvindelig  hjælpeforening  bazar,  som  blev  en 
stor  succes.  Der  blev  vist  et  godt  og  afvekslende  program  af  forskellige 
søskende.  Derefter  fulgte  en  mannequin-opvisning  efter  bedste  møn- 
ster; her  som  så  mange  andre  steder  spillede  børnene  en  fremtræden- 
de rolle;  hvor  var  de  søde  og  yndige  i  deres  forskellige  dragter,  som 
de  viste  med  stor  ynde  og  charme.  Selve  bazaren  blev  derefter  åbnet; 
salget  gik  fint,  og  der  blev  et  pænt  overskud  til  Kvindelig  hjælpefore- 
ning. Tilstede  140. 

Alt  i  alt  var  det  en  ualmindelig  fint  tilrettelagt  konference,  der  tje- 
ner København  distrikt  til  stor  ære.  O.  R. 


Komplette  årgange  af  »Skandinaviens  Stjerne« 

Vi  har  ladet  indbinde  et  mindre  antal  »Skandinaviens  Stjerne« 
for  1953,  og  disse  kan  nu  købes  på  missionskontoret.  Indbindin- 
gen er  en  smuk  brun  pluviusin-indbinding  med  ægte  guldtryk 
på  ryggen,  og  prisen  er  kun  kr.  15.00  i  Danmark,  $  3.00  i  ud- 
landet, portofrit  tilsendt. 

Vi  har  desuden  endnu  nogle  få  indbundne  eksemplarer  af 
Stjernen  for  1952,  som  kan  fås  til  samme  pris  som  1953. 

Bøgerne  bestilles  lettest  og  billigst  ved  indsendelse  af  beløbet, 
i  Danmark  på  postgirokonto  333.38,  CHUBCH  OF  JESUS 
CHBIST  OF  LATTEB-DAY  SAINTS,  Priorvej  12,  København  F. 
Ved  bestillingen  bedes  nøjagtigt  anført,  hvad  der  ønskes. 


Referater  fra  grenskonferencerne 

Kolding,  14.  marts. 

Konferencen  begyndte  med  søndagsskole  kl.  10.  Først  hørte  vi  tre 
børn,  der  talte  om,  hvordan  det,  de  lærer  i  søndagsskolen,  kan  hjælpe 
dem.  Derefter  sang  et  børnekor  »Jeg  tjener  Gud,  mens  jeg  er  ung«,  og 
to  lærerinder  i  søndagsskolen  talte.  Vi  hørte  dernæst  fra  et  par  mis- 
sionærer, og  et  af  søndagsskolebørnene  sang  »Ingen  er  så  tryg  for 
fare«.  1.  rådgiver  i  missionspræsidentskabet,  præsident  Ejnar  Nielsen, 
talte  til  børnene  og  lærte  dem,  hvordan  vi  kan  opnå  at  få  lykkelige 
familier.  Til  slut  kaldte  distriktspræsidenten,  ældste  Dennis  Christen- 
sen, på  nogle  af  de  tilstedeværende,  som  vi  hørte  et  par  ord  fra.  Det 
var  et  dejligt  møde,  hvor  vi  havde  hørt  Guds  ord  udtrykt  både  i  sang 
og  tale,  og  af  børn  og  voksne.  Tilstede  23. 

Umiddelbart  efter  søndagsskolen  blev  der  afholdt  nadvermøde. 
Efter  at  nadveren  var  blevet  velsignet  og  omdelt,  blev  tiden  overgivet 
til  medlemmerne,  og  mange  bar  deres  vidnesbyrd.  Til  stede  14. 

Konferencens  sidste  møde  afholdtes  kl.  19,30.  Først  hørte  vi  to  taler 

fra  missionærerne,  ældste  Gale  Jensen  og  ældste  Marion  Davidson,  og 
en  sangsolo  ved  missionær,  søster  June  Pehrson  fra  Esbjerg.  Grensfor- 
standeren,  broder  Johs.  Liljengren,  talte  om  Kirkens  sandhed,  og  di- 
striktspræsident  Dennis  Christensen  formanede  os  til  at  prøve  på  at 
overvinde  syndens  magt.  Derefter  sang  seks  missionærer  for  os,  og  til 
slut  talte  præsident  Ejnar  Nielsen  om  de  velsignelser,  man  kan  opnå 
ved  at  holde  Herrens  bud.  Der  var  23  tilstede,  og  vi  havde  den  glæde 
at  have  besøgende  både  fra  Esbjerg,  Fredericia  og  Vejle.  Det  var  en 
dejlig  konference,  hvor  vi  i  rigt  mål  følte  Guds  Ånd.  ./.  ./. 


Personlige  nyheder  fra  nær  og  fjern. 

Fødselsdage: 

Salt  Lake  City,  Utah:  Søster  Sofie  Rasmussen,  som  i  1949  emi- 
grerede fra  København  til  Salt  Lake  City,  Utah,  fyldte  den  21.  marts 
75  år.  Stjernen  ønsker  hjertelig  til  lykke! 

Aarhus:  Den  4.  maj  fylder  søster  Maren  Lang  70  år.  Hjertelig  til 
lykke ! 

Den  19.  maj  fylder  broder  Vilhelm  Poulsen  80  år.  Hjertelig  til  lykke! 

Den  22.  maj  fylder  broder  Niels  Peder  Thomassen  80  år.  Hjertelig  til 
lykke ! 

Brønderslev:  Den  13.  maj  fylder  broder  Henry  Christian  Thomsen 
70  år.  Hjertelig  til  lykke! 

København:  Den  19.  maj  fylder  søster  Skyida  Hendriksen,  Eng- 
havevej 180,  65  år.  Hjertelig  til  lykke! 

Den  23.  maj  fylder  broder  Christian  Larsen  (Søborg-Larsen),  Older- 
mandsvej  31,  75  år.  Hjertelig  til  lykke! 

Den  24.  maj  fylder  broder  Niels  Hendriksen,  Enghavevej  180,  60 
år.  Hjertelig  til  lykke! 

Slagelse:  Den  25.  maj  fylder  søster  Fanny  Sørensen,  Munkebjergby, 
60  år.  Hjertelig  til  lykke! 

Den  31.  maj  fylder  søster  Ingeborg  Nielsen,  Flakkebjerg,  60  år.  Hjer- 
telig til  lykke! 

Bryllup  i  U.  S.  A.:  Tidligere  missionær  i  den  danske  mission,  Den- 
nis M.  Carlsen,  er  den  19.  februar  i  Logan  Templet  blevet  viet  til  Edith 
Sørensen,  tidligere  Aalborg.  Stjernen  ønsker  hjertelig  til  lykke!  , 

Bryllup  i  U.  S.  A.:  Tidligere  missionær  i  den  danske  mission,  Clif- 
ford J.  Kindred,  er  den  18.  marts  i  Idaho  Falls  Templet  blevet  viet 
til  Miriam  Taylor.  Stjernen  ønsker  hjertelig  til  lykke! 

Bryllup  i  Esbjerg:  Den  2.  marts  blev  søster  Lydia  Frøsig  Andreassen 
viet  til  broder  Joseph  Thomas  Asmussen.  Stjernen  ønsker  hjertelig 
til  lykke! 

Hilsen  fra  U.  S.  A.:  Præsident  William  M.  Hansen,  tidligere  rådgiver 
til  missionspræsident  Edward  H.  Sorensen  og  missionspræsident  Ju- 
nius  M.  Sorensen,  sender  fra  sit  hjem  i  St.  Anthony,  Idaho,  de  hjerte- 
ligste hilsener  til  alle  søskende  i  den  danske  mission! 


Nyt  fra  hjælpeorganisationerne 


Kvindelig  hjælpeforening. 

»En  lille  lignelse  om  Moder«. 

Den  unge  moder  satte  sin  fod  på  livets  sti.  »Er  vejen  lang?«  spurgte 
hun.  Og  hendes  ledsager  sagde:  »Ja,  og  vejen  er  hård,  og  du  vil  blive 
gammel,  før  du  når  enden  på  den,  men  enden  vil  være  bedre  end  be- 
gyndelsen«. 

Men  den  unge  moder  var  lykkelig,  og  hun  ville  ikke  tro,  at  noget 
kunne  være  bedre  end  disse  år. 

Så  legede  hun  med  sine  børn  og  samlede  blomster  til  dem  langs 
vejen  og  badede  dem  i  den  klare  strøm;  og  solen  skinnede  på  dem,  og 
livet  var  godt,  og  den  unge  moder  udbrød:  »Intet  vil  nogensinde  blive 
så  dejligt  som  dette.« 

Natten  kom,  og  stormen  kom,  og  stien  blev  mørk,  og  børnene  rystede 
af  frygt  og  kulde,  og  moderen  trak  dem  tættere  til  sig  og  dækkede  dem 
med  sin  kappe,  og  børnene  sagde:  »Åh,  Moder,  vi  er  ikke  bange,  for 
du  er  nær,  og  vi  ved,  at  intet  ondt  kan  komme,«  og  moderen  sagde: 
»Dette  er  bedre  end  den  strålende  dag,  for  jeg  har  lært  mine  børn 
mod.« 

Og  morgenen  kom,  og  der  var  en  høj  forude,  og  børnene  klatrede 
derop  og  blev  trætte,  men  stadigvæk  sagde  hun  til  børnene :  »Vær 
blot  tålmodige,  vi  er  der  snart.«  Så  børnene  klatrede,  og  da  de  nåede 
toppen,  sagde  de:  »Vi  kunne  ikke  have  gjort  det  uden  dig,  Moder.«  Og 
da  moderen  lagde  sig  den  aften,  så  hun  op  mod  stjernerne  og  sagde: 
»Dette  er  en  bedre  dag  end  den  sidste,  for  mine  børn  har  lært  styrken 
ved  at  møde  modgang.  I  går  gav  jeg  dem  mod.  I  dag  har  jeg  givet  dem 
styrke.« 

Og  den  næste  dag  kom  truende  skyer,  som  formørkede  jorden  — 
skyer  af  krig,  had  og  ondskab,  og  børnene  famlede  sig  frem  og  snub- 
lede, og  moderen  sagde:  »Se  op.  Løft  jeres  øjne  mod  lyset.«  Og  børnene 
så  op  og  så  over  skyerne  en  evig  herlighed,  og  den  ledte  dem  og 
bragte  dem  frem  på  den  anden  side  af  mørket.  Og  den  aften  sagde 
moderen:  »Dette  er  den  allerbedste  dag,  for  jeg  har  vist  mine  børn 
Gud«. 

Og  dagene  gik,  og  ugerne  og  månederne  og  årene,  og  moderen  blev 
gammel,  og  hun  blev  lille  og  bøjet.  Men  hendes  børn  var  høje  og 
stærke  og  gik  modigt  frem.  Og  når  vejen  var  hård,  hjalp  de  deres  mo- 
der, og  når  vejen  var  knudret,  løftede  de  hende,  for  hun  var  let  som 

en  fjer;  og  til  sidst  kom  de  til  en  høj,  og  på  den  anden  side  af  højen 
kunne  de  se  en  skinnende  vej  og  gyldne  porte  på  vid  gab. 

Og  moderen  sagde:  »Jeg  har  nået  enden  på  min  rejse.  Og  nu  ved 
jeg,  at  enden  er  bedre  end  begyndelsen,  for  mine  børn  kan  vandre 
alene,  og  deres  børn  efter  dem.« 

Og  børnene  sagde:  »Du  vil  altid  vandre  med  os,  Moder,  selv  når 
du  er  gået  gennem  portene.«  Og  de  stod  og  så  på  hende,  da  hun  gik 
videre  alene,  og  portene  lukkedes  efter  hende.  Og  de  sagde:  »Vi  kan 
ikke  se  hende,  men  hun  er  stadig  med  os.  En  moder  som  vor  er  mere 
end  et  minde.  Hun  er  en  levende  personlighed.« 

(Temple  Bailey). 
Kvindelig  hjælpeforenings  hovedbestyrelse. 

Søndagsskolen. 

Nadververs  for  maj — juni  1954: 

Hvor  stor  en  visdom  og  kærlighed 
fyldte  himlen  i  det  høje, 
og  sendte  Frelseren  herned 
for  at  lide,  dø  og  ophøje. 

Når  vi  hver  søndag  morgen  i  søndagsskolen  læser  eller  fremsiger 
nadververset  sammen,  tænker  vi  da  nogensinde  på,  hvad  de  ord,  vi 
siger,  betyder?  Når  nadveren  bliver  omdelt,  tænker  vi  så  over  de  ord, 
som  vi  lige  har  hørt?  Tænker  over,  hvad  de  betyder,  tænker  over  de 
ting,  som  Gud  har  gjort  for  os,  at  han  har  sendt  sin  Søn  her  ned  til 
jorden  for  at  sone  vore  synder,  så  vi  kan  blive  frelst  og  komme  tilbage 
og  leve  med  ham? 

Det  er  sådanne  tanker,  vi  bør  have,  medens  nadveren  bliver  om- 
delt. Ikke  tænke  på  vor  nabos  nye  hat  eller  kjole,  og  ikke  tænke  på 
det  onde,  som  andre  har  gjort  imod  os.  Den  slags  tanker  bør  aldrig 
komme  i  vort  sind,  specielt  ikke,  medens  nadveren  bliver  omdelt. 

Tænk  på  de  ting,  som  vi  kan  gøre  for  at  hjælpe  andre;  hvad  har 
Kristus  gjort  for  at  hjælpe  mig,  så  jeg  kan  gøre  godt  mod  andre? 

Der  er  mange  ting,  vi  kan  tænke  på,  som  kan  hjælpe  os  i  vort  dag- 
lige liv,  hvis  vi  vil  tænke  på  dem  under  nadveren. 

Vi  som  søndagsskolelærere  kan  hjælpe  vore  elever  til  at  tænke  disse 
tanker,  vi  kan  hjælpe  eller  opøve  dem  i  at  tænke  i  de  rigtige  baner. 
Gør  du  dette  hver  søndag?  Tænk  på  disse  ting,  hjælp  din  klasse  til  at 
tænke  på  dem.  Forklar  klassen  meningen  med  de  ord,  der  findes  i 
nadververset. 

Lad  os  få  en  bedre  ånd  i  vor  søndagsskole  og  i  vort  liv,  så  vi  kan 
være  beredt  til  de  problemer,  der  kan  komme. 

Søndagsskolens  hovedbestyrelse. 

Gensidig  Uddannelses-Forening 

Er  du  klar  over,  og  ved  du,  hvad  der  skal  udføres  ved  Stævnet?  Er 
du  som  medarbejder  i  GUF  klar  over,  hvor  vigtige  disse  møder  er  for 

170 

Vi  mødes  til  Stævnet 


dig?  Det  årlige  stævne  afholdes  til  gavn  for  dig.  Det  planlægges 
hvert  år  på  en  sådan  måde,  at  du  vil  få  mest  ud  af  det.  Møderne  bli- 
ver arrangeret  således,  at  du  vil  få  gavn  og  belæring  af  dem. 

Hvad  er  dine  planer  i  år  med  hensyn  til  tidspunktet  for  Stævnet? 
Vi  håber,  at  alle  arrangerer  det  således,  at  de  kan  komme  til  Ran- 
ders fra  2.  til  4.  juli  og  deltage  i  disse  møder.  Særlig  gælder  dette 
dem,  der  arbejder  i  GUF.  Thi  dér  vil  I  modtage  den  hjælp,  som  I  vil 
komme  til  at  trænge  til  i  det  kommende  år. 

Lad  os  allerede  nu  planlægge  at  komme  til  Randers.  Vis  stor  be- 
gejstring for  dette  stævne,  og  hjælp  andre  til  også  at  få  den  samme 
ånd.  GUF.s  hovedbestyrelse. 


Kom  til  stævnet  2.,  3.  og  4.  juli  i  Randers 

Fredag  den  2.  juli:  Udflugt. 
Dejlig  sejltur  til  Fladbro,  leg  og  spisning  i  skoven. 
Forskellige  lege  og  konkurrencer. 

Fredag  aften:  Stort  Guld  og  Grønt  bal. 

Lørdag  den  3.  juli: 
kl.  10,30:  »Rrunch«    (Morgenmad   og   frokost   sam- 
men). Kun  for  GUF.s  bestyrelsen 
kl.  13,00:  Fællesmøde, 
kl.  15,30:  Møde  for  alle  GUFs  bestyrelser, 
kl.  19,30:  Festaften. 

Søndag  den  4.  juli: 
kl.  10,00:  Ungdoms-konference.  Præsentation  af 

valgsprog  og  vidnesbyrdmøde. 
kl.  19,00 :  Ungdoms-konference,  sidste  møde. 

Kom  til  stævnet! 


Primary. 

Maj  er  den  måned,  hvor  vi  fejrer  Moders  Dag.  Ved  børnene  i  din 
Primary,  hvorfor  vi  gør  det?  Det  ville  være  en  god  idé  at  lade  børnene 
lave  et  par  ting  til  deres  moder  i  løbet  af  maj  måned.  Indbyd  alle  mød- 
rene til  at  besøge  Primary  og  se,  hvad  deres  børn  lærer  der. 

Hvad  er  en  moder?  Er  det  bare  at  have  et  barn?  Nej,  det  tror  jeg 
ikke.  Der  skal  mange  ting  til  at  danne  en  moder.  Naturligvis  er  det 
største  at  have  børn,  at  opdrage  dem  på  den  rigtige  måde,  at  lide  med 
dem  under  deres  sygdomme,  at  lære  dem  Guds  veje  og  verdens  veje. 

Ja,  en  moders  ansvar  er  stort.  Hun  kan  opdrage  sit  barn  til  at  blive  en 
af  de  bedste  mænd  eller  kvinder,  eller  hun  kan  være  med  til  at  gøre 
ham  eller  hende  til  en  af  de  dårligste. 

Det  er  det  samme  med  vore  Primary-lærerinder.  Ja,  de  fleste  af  jer 
er  mødre.  Men  det  er  alligevel  et  stort  ansvar,  I  har,  at  lære  disse  dren- 
ge og  piger  de  rigtige  veje,  som  deres  fødder  bør  gå.  At  hjælpe  dem  til 
at  se  og  forstå  Guds  rette  veje.  Det  er  så  let  for  små  fødder  at  fare  vild. 
Led  dem  tilbage  på  de  rette  veje.  Elsk  dem,  som  om  det  var  dine  egne, 
og  Herren  vil  velsigne  dig  så  meget,  at  du  ikke  vil  være  i  stand  til  at 
tælle  alle  de  mange  velsignelser,  som  du  vil  modtage. 

Herren  betaler  os  altid  mange  gange  for  det,  vi  gør.  Dit  arbejde  i 
Primary  med  at  hjælpe  disse  Guds  børn  at  blive  ved  at  være  trofaste 
vil  være  en  af  de  største  glæder  i  dit  liv. 

Bed  altid  om  hans  hjælp,  bed  ham  om  vejledning  til  at  undervise  i 
klassen.  Vær  altid  ydmyg  og  vær  i  stand  til  at  tage  imod  den  hjælp, 
som  han  vil  give  dig. 

Må  Herren  velsigne  dig  i  dette  vidunderlige  arbejde. 

Primary  hovedbestyrelse. 


Genealogisk  forening 

Kunne  det  ske  for  dig? 

Overskriften  er  titlen  på  et  skuespil,  som  blev  opført  i  Esbjerg  i 
forbindelse  med  forårskonferencen,  men  det  har  været  opført  mange 
gange  i  kirkens  grene  i  Amerika. 

Handlingen  foregår  i  åndeverdenen  og  stykkets  hovedperson  var 
i  jordelivet  medlem  af  Kirken,  men  var  ikke  aktiv.  —  Hans  forældre 
havde  vist  ham  en  dårlig  vej,  idet  de  ikke  var  tempelviet,  og  hans  eget 
liv  var  sådan,  at  han  ikke  kunne  få  en  anbefaling  til  templet,  og  følge- 
lig blev  han  heller  ikke  tempelviet  til  sin  hustru.  Gennem  skuespillet 
følger  vi  ham  og  forstår,  hvor  han  længes  efter  hustru  og  børn.  — 
»Kunne  jeg  dog  blot  komme  tilbage  til  jorden  for  een  dag«,  siger  han. 
—  Men  han  håber,  at  hans  hustru  vil  gøre  tempelarbejde  ved  en  sted- 
fortræder, så  han  atter  kan  blive  forenet  med  hende  og  holde  sine 
børn  i  sine  arme,  når  de  forlader  jordelivet. 

Det  dramatiske  højdepunkt  forekommer  ved  stykkets  slutning,  hvor 
alle  hans  venner  i  åndeverdenen  får  lejlighed  til  at  forlade  dette  sted 
og  gå  fremad,  medens  han  lades  ene  tilbage  med  sin  store  skuffelse, 
idet  han  netop  har  fået  at  vide,  at  hans  hustru  på  jorden  har  ægtet  en 
anden  mand  for  tid  og  evighed,  idet  hun  ikke  turde  løbe  an  på,  at  han 
i  åndeverdenen  ville  akceptere  tempelvielsen. 

Hans  sidste  replik  er  denne:  »Mit  liv  er  spildt.  —  Jeg  har  mistet 
alt,  hvad  der  havde  værdi  for  mig.  —  Men  jeg  kan  takke  mig  selv 
for  det.« 

Kunne  det  ske  for  dig? 

Genealogisk  forenings  hovedbestyrelse. 

HKredslær  er  indernes  budskab 

» og  dersom  menneskene  holder  Guds  bud,  styrker  og  under- 
holder han  dem  og  tilvejebringer  midler,  hvorved  de  kan  udføre  det, 
som  han  har  befalet  dem.«  (1  Nephi  17:3). 

Formål:  At  efterlade  den  trøstende  tanke,  at  dersom  vi  holder  Guds 
hud  og  befalinger,  vil  han  hjælpe  os  med  at  opnå  og  udføre  det,  der 
kræves  af  os. 

Hvilken  stor  trøst  bringer  ikke  dette  budskab  til  os!  At  vide,  at  vi 
vil  blive  hjulpet  med  at  gøre  alt  det,  der  ventes  af  os,  hvis  vi  holder 
Guds  bud  og  befalinger.  Vi  ikke  alene  tror  dette,  men  vi  har  set  sand- 
heden af  dette  citat  verificeret  i  mange  tilfælde.  Missionærer  bærer 
vidnesbyrd  om  Herrens  hjælp  og  vejledning  i  forskellige  situationer. 
De  har  følt  Herrens  Ånd  lede  dem  til  visse  hjem;  de  har  fået  lagt  ord 
i  munden,  som  de  ikke  selv  kunne  have  sagt;  de  har  talt  på  fremmede 
sprog  uden  særlig  uddannelse;  de  har  udført  mange  ting,  som  kræve- 
des af  dem,  som  de  erkendte  ikke  kunne  være  udført  af  dem  selv, 
med  mindre  Herren  var  kommet  dem  til  hjælp. 

Når  mennesker  i  vor  Kirke  indsættes  i  ansvarsfulde  stillinger,  bli- 
ver mange  i  begyndelsen  overvældet  af  kaldets  omfang  og  storhed, 
og  de  føler  deres  egen  utilstrækkelighed.  De  kan  ikke  se,  hvordan  de 
nogensinde  kan  klare  det  store  arbejde,  som  man  vil  vente,  at  de  skal 
udføre,  når  de  har  sådanne  stillinger.  Men  vi  har  set  dem  sætte  deres 
lid  til  Herren,  stræbe  efter  bedste  evne  at  holde  hans  bud  og  befalin- 
ger og  så  udføre  ting,  som  de  slet  ikke  havde  drømt  om,  at  de  var  i 
stand  til  at  udføre.  »Thi  for  Gud  er  ingenting  umuligt.«  (Luk.  1:37). 

Nephi,  forfatteren  til  det  i  begyndelsen  af  lektien  anvendte  citat,  kan 
blive  en  pille  til  styrke  for  alle  læsere  af  Mormons  Bog.  Hans  store  tro 
inspirerer  os  til  at  sætte  vor  lid  til  Herren  og  til  at  være  flittigere 
til  at  holde  hans  bud  og  befalinger.  Da  Nephi  fik  befaling  af  Herren 
til  at  bygge  et  fartøj,  så  han  og  hans  brødre  kunne  sejle  til  det  for- 
jættede land,  knurrede  hans  brødre  imod  ham  og  sagde,  at  han  ikke 
havde  kendskab  til  at  bygge  et  sådant  skib.  Nephi  satte  ikke  sin  lid 
til  egen  kundskab,  men  til  Herrens  kundskab,  og  han  sagde  til  dem: 

»Dersom  Gud  havde  befalet  mig  at  gøre  alle  ting,  så  kunne  jeg  gøre 
det.  Om  han  vil  befale  mig  at  sige  til  dette  vand:  Bliv  til  jord!  så  ville 
det  blive  til  jord,  og  dersom  jeg  ville  sige  dette,  ville  det  ske.  Og  der- 
som nu  Herren  har  så  stor  magt  og  har  udført  så  mange  mirakler  blandt 
menneskenes  børn,  hvorfor  skulle  han  da  ikke  kunne  undervise  mig 
om,  hvorledes  jeg  skal  bygge  et  fartøj?«   (1  Nephi  17:50 — 51). 

Nephi  siger  endvidere:  »Ej  heller  byggede  jeg  fartøjet  efter  menne- 
skers vis,  men  jeg  byggede  det  således,  som  Herren  har  vist  mig.«  (1 
Nephi  18:2). 

Må  vi  sætte  vor  lid  til  Herren.  Må  vi  have  ubetinget  tro  på  opfyldel- 
sen af  hans  ord,  og  må  vi  holde  hans  bud  og  befalinger,  så  vi  kan  få 
næring  og  blive  styrket  i  udførelsen  af  alt  det,  der  kræves  af  os,  idet 

vi  altid  ihukommer  Herrens  ord:  »Jeg,  Herren,  er  forpligtet,  når  I 
gør,  hvad  jeg  siger,  men  når  I  ikke  gør,  hvad  jeg  siger,  har  I  intet 
løfte.«  (L.  &  P.  82:10). 


tKredsfærernes  budskab. 

Trosartiklerne. 

Artikel  3:  »Vi  tror,  at  hele  menneskeheden,  gennem  Kristi  forso- 
ning, kan  blive  frelst  ved  at  adlyde  evangeliets  love  og  forordninger.« 

Grader  af  herlighed. 

Gennem  Kristi  forsoning  er  alle  mennesker  forløst  fra  virkningerne 
af  Adams  overtrædelse,  både  med  hensyn  til  legemets  død  og  bortvis- 
ningen fra  Guds  nærhed.  Det  samme  store  offer  bringes  også  i  anven- 
delse som  et  middel  til  forsoning  for  personlige  synder  gennem  synde- 
rens tro  og  gode  gerninger. 

Begge  virkninger  af  forsoningen  er  indbefattet  i  den  pågældende 
trosartikel.  Den  første  virkning  er  at  sikre  hele  menneskeheden  frita- 
gelse for  straffen  for  faldet  og  derved  sørge  for  en  plan  til  almengyl- 
dig frelse.  Den  anden  virkning  er  at  åbne  en  vej  for  personlig  frelse, 
hvorved  menneskeheden  kan  sikre  sig  tilgivelse  for  personlige  synder. 
Da  disse  synder  er  resultatet  af  personlige  gerninger,  er  det  retfær- 
digt, at  tilgivelse  for  dem  skal  være  betinget  af  personlig  lydighed 
mod  de  foreskrevne  krav,  »ved  at  adlyde  evangeliets  love  og  forord- 
ninger.« 

Gennem  Kristi  forsoning  vil  hele  menneskeheden  opstå,  men  den 
grad  af  herlighed,  som  de  opnår,  vil  afhænge  af  den  pågældende  per- 
sons trofasthed.  I  det  76.  afsnit  af  Lære  og  Pagter,  en  af  de  største 
åbenbaringer,  der  nogensinde  er  givet,  er  det  gjort  klart,  at  der  er  tre 
grader  af  herlighed  med  flere  grader  indenfor  hver  af  disse.  De,  som 
ved  lydighed  og  offer  opnår  den  højeste  grad  af  herlighed,  hører  til 
det  celestiale  rige,  og  har  adgang  til  Guds  strålende  nærhed  sammen 
med  dem,  som  har  fået  ophøjelse  i  dette  rige.  Den  anden  eller  terre- 
striale  herlighed  afviger  fra  den  højeste  grad,  som  månen  afviger  fra 
solen  på  himmelhvælvingen.  De,  som  opnår  denne  herlighed,  er 
blandt  jordens  hæderlige  mennesker,  som  imidlertid  ikke  har  opfyldt 
de  krav,  der  forlangtes  til  ophøjelsen.  Det  samme  gælder  dem,  som  er 
forblindet  ved  menneskers  underfundighed,  og  ikke  modtog  eller  ad- 
lød Guds  love.  Den  tredie  herlighed  er  den  telestiale.  Denne  vil  blive 
befolket  med  dem,  som  har  ført  et  liv,  der  fritager  dem  fra  den  tunge- 
ste straf,  men  som  ikke  vil  blive  forløst  før  den  sidste  opstandelse.  I 
det  telestiale  rige  er  der  utallige  grader,  som  er  forskellige,  ligesom 
den  ene  stjernes  glans  er  forskellig  fra  den  andens.  Selv  den  laveste 
grad,  den  telestiale  herlighed,  overgår  al  forstand,  og  intet  menneske 
kender  den,  undtagen  han,  som  Gud  åbenbarer  det  til.  Læs  og  studér 
Lære  og  Pagter  76:50—113. 

Bemærk!  Manuskripter  til  næste  nummer  af  »Stjernen«  skal  ind- 
sendes inden  den  5.  ds. 


Fra  missionsmarken 


Horsens:  Lørdag  den  6.  marts  afholdt  Horsens  gren  en  fest  for 
grenens  medlemmer  for  at  tage  afsked  med  en  af  vore  mest  trofaste 
og  aktive  medlemmer,  søster  Grete  Leed,  som  den  12.  marts  skulle 
emigrere  til  Salt  Lake  City.  Aftenen  formede  sig  som  en  improviseret 
underholdnings-  og  legeaften,  hvor  alle  hidrog  med  deres  talenter  til 
fælles  glæde.  Der  serveredes  pølser  med  rundstykker  til  de  ca.  25 
tilstedeværende  —  og  til  slut  overrakte  broder  Ejnar  Due  Jensen  på 
grenens  vegne  en  smuk  sølvskål  som  en  påskønnelse  og  erindring  til 
søster  Grete  Leed. 

Alle  var  glade  for  den  gode  aften  i  hinandens  selskab.  E.  D.  J. 

Horsens.  Onsdag  den  3.  marts  afholdt  Horsens  grens  Primary  en 
fastelavnsfest.  Festen  åbnedes  kl.  15,30  med  sang  og  bøn.  Derefter  havde 
børnene  en  fornøjelig  tid  sammen  med  at  lege  forskellige  fastelavns- 
lege.  Til  sidst  serveredes  boller  og  saftevand,  og  festen  sluttede  med 
sang  og  bøn.  Tilstede  28  børn  og  2  voksne.  K.  C. 

Horsens:  Mandag  den  22.  marts  fejredes  Kvindelig  hjælpeforenings 
fødselsdag.  Aftenen  indledtes  med  sang  og  bøn,  og  præsidentinden, 
søster  Kristine  Clausen,  bød  velkommen  og  gav  en  oversigt  over  tiden, 
der  er  gået,  og  mindedes  den  tid,  for  6  år  siden,  da  Kvindelig  hjælpe- 
forening  startede  her  i  Horsens.  Derefter  blev  medlemmerne  af  besty- 
relsen kaldt  op  for  at  sige  nogle  få  ord  i  anledning  af  112  års  fødsels- 
dagen. 

Aftenen  fortsatte  med  forskellige  lege,  og  der  sluttedes  med  et  fest- 
ligt smykket  chokoladebord,  hvortil  nogle  søstre  havde  medbragt  brød. 
Grensforstanderen  sluttede  med  bøn. 

De  14,  der  var  tilstede,  skiltes  med  en  tak  for  en  dejlig  aften. 

H.  B. 

Randers:  Søndag  aften  den  7.  marts  havde  Kvindelig  hjælpefore- 
ning programmet.  Emnet  for  aftenen  var:  »Se  derfor  til,  o,  I  der  ind- 
træder i  Guds  tjeneste,  at  I  tjener  ham  af  hele  jeres  hjerte,  sjæl,  sind 
og  styrke,  så  I  kan  stå  ulastelige  for  Gud  på  den  yderste  dag.«  Efter 
at  der  var  blevet  budt  velkommen  af  præsidentinden,  søster  Anna  Mor- 
tensen, blev  der  åbnet  med  sangen  »Min  Gud  er  mit  lys«  og  bøn  ved 
søster  Mary  Nielsen.  Vi  sang  derefter  »Kastes  du  på  bølger:  om  i  livets 

nat«,  og  alle  Kvindelig  hjælpeforenings  autoriteter  blev  opretholdt 
ved  sekretæren,  soster  Marie  Dahlin.  Søster  Anna  Mortensen  talte  over 
emnet  »Hvad  skal  jeg  give  min  himmelske  Fader«,  og  vi  hørte  der- 
efter en  oplæsning  af  skriftsteder  til  digtet  »O,  lad  mig  kende  Gud 
som  ven«  ved  søster  Marie  Dahlin.  Søster  Helene  Sørensen  gav  en 
biografi  over  forfatteren  og  komponisten  til  dette  digt,  og  vi  hørte 
derefter  digtet  læst  op  af  søster  Åse  Sørensen.  Kvindelig  hjælpefore- 
nings kor  sang  »Jeg  går,  hvor  du  sender  mig  hen,  o  Gud«,  og  vi  hørte 
et  talekor,  bestående  af  søster  Petrine  Nielsen,  søster  Birgitte  Nielsen, 
søster  Mary  Nielsen,  søster  Abild  Kristensen  og  søster  Stella  Christen- 
sen, fremsige  forskellige  skriftsteder.  Til  sidst  hørte  vi  en  tale  ved  1. 
rådgiver,  søster  Edith  Rasmussen,  hvorefter  soster  Anna  Mortensen 
takkede  de  tilstedeværende  og  opfordrede  indtrængende  til  at  komme 
til  Kvindelig  hjælpeforenings  møder.  Tilstede  43. 

Mandag  den  22.  marts  fejredes  Kvindelig  hjælpeforenings  fødsels- 
dag, som  jo  egentlig  er  den  17.  marts,  ved  en  fest  i  Randers. 

Festen  blev  ledet  af  1.  rådgiver,  søster  Edith  Rasmussen,  og  blev  ind- 
ledet med  »Hav  tak  for  Profeten«,  bøn  ved  søster  Åse  Sørensen  og 
sangen  »Vi  glædes  og  frydes«.  Vi  hørte  derefter  en  oplæsning  af  nogle 
digte  ved  søster  Marie  Nielsen,  en  sang  ved  søster  Mary  Nielsen  og 
søster  Abild  Kristensen,  samt  en  tale  om  Kvindelig  hjælpeforening  ved 
søster  Christiane  Christensen  og  en  oplæsning  af  søster  Petrine  Niel- 
sen og  søster  Åse  Sørensen.  Derefter  samledes  vi  om  bordet,  der  var 
pyntet  med  flag  og  blomster.  Der  blev  serveret  kakao  og  friskbagt 
kringle  og  vanillekranse,  og  maden  blev  velsignet  af  ældste  Bryson. 
Der  blev  sunget  flere  sange  af  søstrene,  og  præsidentinden,  søster  Anna 
Mortensen,  holdt  en  lille  tale.  Til  slut  sang  vi  »Pris  Gud«,  og  søster 
Petrine  Nielsen  sluttede  med  bøn.  Der  var  17  tilstede  med  missionæ- 
rerne, som  var  inviteret  med  til  festen.  A.  M. 


Randers:  Banders  grens  sangkor  afholdt  lørdag  den  13.  marts  én 
fastelavnsfest  for  alle  grenens  medlemmer.  Festen  begyndte  med  sangen 
»Vi  glædes  og  frydes«  og  bøn  ved  grensforstanderen,  ældste  Fred  L. 
Gregersen.  Koret  sang  et  par  sange,  hvorefter  man  gik  over  til  den  mun- 
tre del  af  programmet,  der  bestod  af  forskellig  optræden,  dans,  revy 
for  ikoret  og  en  versificeret  tale  »Jeg  spør'  bare«  til  alle  medlemmer 
af  grenen.  Der  blev  afholdt  præmiedans,  der  bestod  i  at  danse  parvis 
med  en  kartoffel  mellem  panderne.  Der  blev  serveret  gratis  kakao  og 
boller  til  alle  de  tilstedeværende.  Korets  rejsegris  blev  slagtet  i  dagens 
anledning,  og  alle  korets  medlemmer  skænkede  bollerne.  Alt  ialt  en 
yderst  vellykket  fest.  Tilstede  ca.  50.  J.  N. 


Amager:  Søndag  den  7.  marts  var  aftenmødet  overladt  til  Kvinde- 
lig hjælpeforening.  Grensforstanderen,  broder  Villy  Sørensen,  bød 
velkommen,  hvorefter   tiden   blev   overladt   til    søstrene.   Der   åbnedes 

med  sangen  »Min  Gud  er  mit  lys«  og  bøn  ved  søster  Kirsten  Lauridsen. 
Søster  Grethe  Nielsen  sang  derefter  »Jesus,  du  kaldte  mig  engang«. 
Præsidentinden,  søster  Karla  Andersen,  opretholdt  Kvindelig  hjælpe- 
forenings autoriteter  og  fortsatte  ved  at  tale  over  emnet:  »Hvad  skal 
jeg  give  min  himmelske  Fader?«  Hun  bad  søstrene  om  at  tage  del  i 
Herrens  arbejde  og  give  ham  et  villigt  sindelag  og  et  ydmygt  hjerte  og 
huske,  at  natten  vil  komme,  da  ingen  kan  arbejde,  så  vi  må  forstå  nød- 
vendigheden af  at  udføre  det  arbejde,  der  bliver  forlangt  af  os. 

Søster  Thora  Henriksen  oplæste  forskellige  skriftsteder,  gående  ud 
fra  digtet:  »O,  lad  mig  kende  Gud  som  ven«.  Sangen  »Samler  solskin« 
blev  derefter  afsunget,  hvorefter  søster  Inger  Fischer  gav  en  udmær- 
ket biografi  over  forfatteren,  dr.  George  H.  Brimhall,  og  komponisten, 
dr.  Florence  Jepperson  Madsen,  til  følgende  smukke  digt: 

O,  lad  mig  kende  Gud  som  ven, 
og  kærlighed  til  ham  igen; 
må  frihed  glæde  da  mit  sind, 
når  Faders  vilje  og  er  min. 

Lad  kærlighed  og  godhed  gro, 
giv  andre  hjælp  og  trøst  og  ro. 
Stor  glæde  i  min  sjæl  jeg  får, 
når  jeg  kan  lindre  næstens  kår. 

Må  evigt  liv  da  bli'  min  lod 
igennem  min   Forløser  god. 
Med  dem,  jeg  elsker,  evig  fryd, 
hos  Gud  en  evig  dag  kun  nyd. 

Et  talekor  af  søstrene  Ingrid  Jensen,  Jenny  og  Kirsten  Lauridsen 
fremsagde  forskellige  skriftsteder  om  næstekærlighed.  Til  afveksling 
blev  der  sunget:  »Venner,  kom  lad  os  synge  en  sang.« 

Søster  Valborg  Nielsen  talte  over  emnet  »Lad  kærlighed  og  godhed 
gro,  giv  andre  hjælp  og  trøst  og  ro«,  og  sagde  bl.  a.,  at  vi  kan  ikke 
virke  uden  tro.  Troen  er  det  princip,  hvorved  Jehova  virker.  Næstekær- 
lighed er  den  kærlighed,  der  tåler  alt,  håber  alt  og  udholder  alt.  Vi 
kan  elske  vor  næste  ved  at  finde  det  gode  ved  dem.  Vi  vil  hjælpe  hin- 
anden og  bygge  på  klippegrund. 

Til  sidst  talte  to  brødre,  Helgo  Jensen  og  grensforstander  Villy  Sø- 
rensen, henholdsvis  over  Kvindelig  hjælpeforenings  første  præsident- 
skab og  Guds  kærlighed  til  medlemmerne,  samt  om  vore  gode  og  op- 
byggende lektier  og  vort  vidnesbyrdmøde,  som  kan  styrke  os  i  vort 
arbejde. 

Aftenen  sluttede  med  »Har  jeg  gjort  noget  godt  for  en  sjæl  i  dag« 
og  bøn  ved  søster  Edith  Jakobsen.  Vi  kunne  alle  sige,  at  det  var  et  dej- 
ligt møde,  hvor  Guds  Ånd  havde  været  nærværende.  K.  A. 

Aarhus:  Kvindelig  hjælpeforening  i  Aarhus  afholdt  fødselsdagsfest 
den  29.  marts.  Festen  blev  ledet  af  1.  rådgiver,  søster  Nanny  Over- 
gaard, som  bød  velkommen,  hvorefter  vi  sang  »Vi  glædes  og  frydes«, 
og  søster  Esther  Christensen  åbnede  med  bøn.  Søster  Staking  holdt  en 
lille  tale  for  fødselsdagsbarnet:  Kvindelig  hjælpeforening,  hvorefter 
søster  Ellen  Jensen  spillede  en  orgelsolo,  og  to  søstre  sang  en  duet. 
Derefter  blev  der  serveret  kakao  med  flere  slags  kage  til.  Ind  imellem 
var  der  underholdning  af  taler  og  en  oplæsning.  To  søstre  bar  deres 
vidnesbyrd  om  Kvindelig  hjælpeforening,  og  da  grensforstander,  broder 
Otto  Møller,  ikke  kunne  være  tilstede,  blev  ældste  Finn  Thomsen  bedt 
om  at  sige  et  par  ord.  Han  bragte  en  tak  til  Kvindelig  hjælpeforening 
for  det  store  arbejde,  de  altid  havde  udført,  især  kunne  han  se  efter  sin 
tilbagekomst,  at  det  var  kvinderne,  der  viste  det  bedste  eksempel  i  at 
støtte  Aarhus  gren,  eftersom  der  kun  var  få  mænd,  der  havde  præste- 
dømmet. Broder  Staking  blev  heller  ikke  fri  for  at  sige  et  par  ord.  Han 
takkede  Kvindelig  hjælpeforenings  bestyrelse  for  det  arbejde,  de  havde 
udført  før  festen,  og  for  den  enighed  i  arbejdet,  de  altid  viste  ved  forbe- 
redelserne, og  så  bød  han  os  at  være  ydmyge  og  prøve  at  være  lige  så 
flittige  til  at  komme  til  møderne  i  Kirken,  som  vi  havde  været  til  denne 
fest.  Til  slut  takkede  søster  Nanny  Overgaard  for  alles  tilstedeværelse 
og  for  dem,  der  havde  deltaget  i  underholdningen.  Tilstede  51. 

R.M. 


Vejle  gren  organiseret.  Den  21.  marts  blev  Vejle  atter  organiseret  som 
gren  efter  at  have  været  lukket  siden  juli  1953.  Distriktspræsidenten, 
ældste  S.  LaVar  Christensen,  foretog  organisationen,  og  som  grensfor- 
stander blev  indsat  ældste  Marcus  J.  Gregersen  med  broder  Carl  E. 
Hansen  som  1.  rådgiver,  ældste  Marlin  R.  Andersen  som  2.  rådgiver 
og  broder  Hans  J.  Sørensen  som  sekretær. 


DÅB 


SILKEBORG:  SLAGELSE: 

2  8.   februar:  7.  februar: 

Jensine  Kristine  Daugård  Brink,  Victor  Hansen,  døbt  af  ældste 
døbt  af  ældste  Peer  Konnerup  Ernest  Anton  Jensen,  håndspå- 
Kristensen,  håndspålæggelse  af  læggelse  af  Carl  Helgo  Jensen, 
samme.  Connie  Thomasine  Meyer  Han- 
sen, døbt  af  Erik  S.  Jensen, 
KØBENHAVN:  håndspålæggelse  af  samme. 
17.  januar:  Dennis       Collingford       Hansen, 

Tove  Jensine  Jensen  Dahlgreen,  døbt  af  Erik  S.  Jensen,  håndspå- 
døbt  af  Aage  Th.  Stilling,  hånds-  læggelse  af  ældste  Niels  Peter 
pålæggelse  af  Harry  Petersen.  Jensen. 

ESBJERG:  pålæggelse  af  ældste  Dennis  Chri- 

18.     februar:  stensen. 
Einar    Arnold   Juul   Rasmussen, 

døbt     af    ældste     Finn    Thomsen,  ODENSE: 

håndspålæggelse    af    ældste    Den-  6.    marts: 

nis   Christensen.  Eric  René  Elm,  døbt  af  ældste 

Benworth     S.     Hansen,     håndspå- 
Kirsten    Juul    Rasmussen,    døbt  læggelse     af     Christian     Klokker 

af   ældste    Finn   Thomsen,    hånds-  Hansen. 

Vi  ønsker  de  nye  søskende  hjertelig  til  lykke  og  velkommen  i  Kirken! 


Velsignelser: 

Aarhus:  1.  november  1953:  Svend  Aage  Staking  og  Annelise  Johanne 
Støjfer  Stakings  søn,  Kim  Benworth  Staking,  velsignet  af  ældste  Ben- 
worth S.  Hansen. 

Horsens:  14.  marts:  Kaj  Frode  Bjørn  og  Helga  Skovby  Pedersens 
datter,  Marianne  Skovby  Bjørn,  velsignet  af  ældste  Figat  H.  Breum. 

Ordinationer: 

Odense:  28.  februar:  Mads  Christian  Damsted  ordineret  til  præst 
af  ældste  Benworth  S.  Hansen. 

Bent  Gjennerskov  Jensen  ordineret  til  lærer  af  ældste  Benworth  S. 
Hansen. 

14.  marts:  Benno  Robert  Jørgensen  ordineret  til  præst  af  Chr.  Klok- 
ker Hansen. 

Amager.  28.  februar:  Johannes  Peder  Adolf  Andersen  ordineret  til 
ældste  af  missionspræsident  Junius  M.  Sorensen. 

Martin  Peter  Thomsen  ordineret  til  præst  af  Carl  Helgo  Jensen. 

Poul  Erik  Thomsen  ordineret  til  diakon  af  missionspræsident  Junius 
M.  Sorensen. 

Vilhelm  Søren  Jakobsen  ordineret  til  diakon  af  ældste  "Werner  S. 
Bønne. 

Orla  Rasmussen  ordineret  til  lærer  af  ældste  Werner  S.  Rønne. 

Vilhelm  Andersen  ordineret  til  præst  af  Villy  Sørensen. 

København:  21.  marts:  Aage  Kermit  Larsen  ordineret  til  ældste  af 
Aage  Th.  Stilling. 

Horsens:  28.  februar:  Peter  Madsen  Søndergård  ordineret  til  diakon 
af  ældste  Figat  H.  Breum. 

Dødsfald: 

Aalborg:  Den  26.  februar  døde  broder  Christian  Nielsen,  Brøn- 
derslev, næsten  78  år  gammel.  Æret  være  broder  Nielsens  minde! 

København  distrikt.  Den  3.  marts  døde  søster  Marie  Hedvik  An- 
dersen, Helsingør,  57  år  gammel.  Æret  være  søster  Andersens  minde! 

Horsens:  Den  7.  marts  døde  søster  Mette  Kathrine  Rasmussen,  79 
år  gammel.  Æret  være  søster  Rasmussens  minde! 

Emigrationer: 

Horsens:  Den  12.  marts  er  Grete  Margit  Leed  emigreret  til  Salt 
Lake  City,  Utah. 

Aarhus:  Den  12.  marts  er  Henning  Peter  Raisner  emigreret  til 
Provo,  Utah. 

Den  12.  marts  er  Ellen  Andreasen  emigreret  til  Logan,  Utah. 

Amager:      Den  12.  marts  er  Vilhelm  Andersen  emigreret  til  Salt  Lake 
City,  Utah. 

København:  Den  24.  marts  er  Aage  Kermit  Larsen  emigreret  til 
Raymond,  Alherta,  Canada. 


Missionærforflyttelser: 

20.  marts:  Dale  A.  Hammond  fra  Aarhus  til  Helsingør. 

Blaine  P.  Jensen  fra  Helsingør  til  København. 

Wilbur  N.  Jensen  fra  København  til  Aarhus. 
30.  marts:   Elmo  Rasmussen  fra  Helsingør  til  Odense. 


Missionærankomster : 


Med  »Kungsholm«  den  14.  april  ankom  æld- 
ste H.  Stanley  Hansen  fra  Salt  Lake  City,  Utah. 
til  den  danske  mission,  beskikket  til  at  arbejde 
i  København.  Vi  byder  ældste  Hansen  hjerte- 
lig velkommen  til  den  danske  mission. 


Missionærafløsninger: 


Den  13.  april  blev  ældste  Benworth  S.  Han- 
sen fra  Lakeside,  Arizona,  hæderlig  afløst  fra 
sit  arbejde  i  den  danske  mission  efter  sidst  at 
have  arbejdet  som  distriktspræsident  for 
Odense  distrikt. 

